κατά τον μήνα Απρίλιο Λειτούργησε ἤ χοροστάτησε και κήρυξε τον Θείον Λόγον στους Ιερούς Ναούς:\nΤην Κυριακή 7-4-2019 (Δ΄ Κυριακή των Νηστειών Μνήμη του Οσίου πατρός Ιωάννου συγγραφέως της Κλίμακος) ο Σεβασμιώτατος Μητροπολίτης μας κ. Καλλίνικος ιερούργησε, στον Ιερό Μητροπολιτικό Ναό Ζωοδόχου Πηγής πόλεως Νάξου. Τον θείο Λόγο κήρυξε ο π. Νεκτάριος Αλεξόπουλος. Προ της Απολύσεως της Θείας Λειτουργίας, προέστη του 40νθημέρου Μνημοσύνου του αειμνήστου Γεωργίου Πετρά. Προ του ``Δι΄ ευχών`` προέβη στην χειροθεσία στο βαθμό του Αναγνώστη του Εμμανουήλ Φραγκούλη.\nΤο απόγευμα της ίδιας ημέρας χοροστάτησε στον Ε΄ Κατανυκτικό Εσπερινό στον Ιερό Ενοριακό Ναό Παντανάσσης πόλεως Νάξου. Τον Θείο λόγο κήρυξε ο Πανοσιολογιώτατος Αρχιμανδρίτης π. Χριστoφόρος Νάνος κληρικός της Ιεράς Μητροπόλεως Νέας Σμύρνης, με θέμα ``Ο δρόμος της αρετής ``.\nΤην Τετάρτη 10-4-2019 το μεσημέρι ο Σεβασμιώτατος Ποιμενάρχης μας κ. Καλλίνικος δέχθηκε στο Επισκοπείο της Ιεράς Μητροπόλεως στην Νάξο τον Αρχηγό της Αξιωματικής Αντιπολιτεύσεως κ. Κυριάκο Μητσοτάκη ο οποίος πραγματοποίησε περιοδεία στα νησιά της Παροναξίας. Ο Σεβασμιώτατος στην ολιγόλεπτη συνάντηση που είχε με τον κ. Πρόεδρο αναφέρθηκε στα προβλήματα που αντιμετωπίζει η νησιωτική περιφέρεια της Παροναξίας τόνισε την ανάγκη να παραμείνουμε σταθεροί στην Ελληνορθόδοξη παράδοσή μας και του επέδωσε τον Μεγαλόσταυρο της Ιεράς Μητροπόλεως ως ενθύμιο της επισκέψεώς του.\nΑμέσως μετά μετέβη στην Ενορία Αγίου Αρσενίου (Αγερσανί) Νάξου όπου στον Ιερό Ενοριακό Ναό του Αγίου Σπυρίδωνος προέστη της Εξοδίου Ακολουθίας του αειμνήστου 25 χρόνου Ιωάννου Τουμπακάρη\nΤην Παρασκευή 12-4-2019 το μεσημέρι ο Σεβασμιώτατος Ποιμενάρχης μας μετέβη στον Ιερό Ενοριακό Ναό Κοιμήσεως της Θεοτόκου Βίβλου (Τριπόδων) Νάξου όπου προέστη της Εξοδίου Ακολουθίας του 100ετούς Μάρκου Σκουλάτου πατρός του Εφημερίου και Αρχιερατικού Επιτρόπου Βίβλου πρωτοπρεσβυτέρου π. Εμμανουήλ Σκουλάτου. Ο αείμνηστος γέροντας ήταν μια ευλογημένη και αγιασμένη ψυχή και δημιούργησε μια ωραία μεγάλη χριστιανική οικογένεια με πολλά παιδιά, εγγόνια και δισέγγονα. Επί 80 ολόκληρα χρόνια, διακονούσε με ιεροπρέπεια το Ιερόν Αναλόγιο της Παναγίας Βίβλου και τα τελευταία χρόνια, είχε προβεί στην έκδοση πολλών βιβλίων, στα οποία με το χάρισμα που του είχε δώσει ο Θεός, απέδιδε έμμετρα τους Βίους των Αγίων, προς μεγάλη ψυχική ωφέλεια των αναγνωστών. Με πολλή δυσκολία ο Σεβασμιώτατος (λόγω της έντονης συγκινήσεως του) μίλησε για τον μεταστάντα για τον οποίο τόνισε ότι ήταν ένας άνθρωπος του Θεού, μια μορφή Παπαδιαμαντική ευλαβούς ιεροψάλτου, μια προσωπικότητα ολοκληρωμένη που κοντά του μπορούσε να διδαχθεί κανείς και από τον λόγο του και από την σιωπή του, αλλά και το παράδειγμα της ζωής του που αποτελούσε έμπρακτη εφαρμογή του Ευαγγελίου. Ευχήθηκε τέλος να μας συνοδεύει η ευχή του όχι μόνο τους συγγενείς του αλλά όλους μας όσοι είχαμε την ευλογία από τον Θεό να τον γνωρίσουμε και να τον συναναστραφούμε. Μετά το πέρας της Εξοδίου Ακολουθίας (στην οποία συμμετείχαν όλοι σχεδόν οι Ιερείς του νησιού και ένα μεγάλο πλήθος κόσμου που αγαπούσε και εσέβετο τον ``παππού Μάρκο`` και συχνά ζητούσε την συμβουλή του και την προσευχή του) ο Σεβασμιώτατος συνόδευσε το λείψανο του μεταστάντος στο Κοιμητήριο των Τριπόδων όπου και ετάφη.\nΤο απόγευμα της ίδιας ημέρας (Παρασκευή του Ακαθίστου Ύμνου) ο Σεβασμιώτατος Ποιμενάρχης μας τέλεσε την Ακολουθία των Χαιρετισμών και κήρυξε τον Θείο Λόγο, α) στον Ιερό Ενοριακό Ναό Κοιμήσεως της Θεοτόκου Εγγαρών Νάξου\nκαι β) στον Ιερό Ναό Αγίου Ιωάννου Προδρόμου Γαλήνης Νάξου.\nΤην Κυριακή 14-4-2019 Ε΄Νηστειών (Μαρίας Αιγυπτίας) ο Σεβασμιώτατος Ποιμενάρχης μας μετέβη στο Κεραμί Νάξου, όπου στον Ιερό Ναό Ταξιάρχου Μιχαήλ προεξήρχε της Θείας Λειτουργίας και κήρυξε τον Θείο Λόγο. Μετά το πέρας της Θείας Λειτουργίας προέστη του ετησίου Μνημοσύνου του αειμνήστου Αρχιπυροσβέστη Γεωργίου Βενιεράκη.\nΤο απόγευμα της ίδιας ημέρας χοροστάτησε στον τελευταίο Κατανυκτικό Εσπερινό στον Ιερό Ενοριακό Ναό Αγίου Νικοδήμου πόλεως Νάξου. Πρό της Απολύσεως ακολούθησε η καθιερωμένη ομιλία με ομιλητή τον Εφημέριο Δανακού και Αρχιερατικό Επίτροπο Τραγαίας - Δρυμαλίας π. Πέτρο Αμοργιανό με θέμα `` Πνευματικές ευκαιρίες της Μεγάλης Τεσσαρακοστής``.\nΤην Τρίτη 16-4-2019 το πρωί κατόπιν προσκλήσεως του Σεβασμιωτάτου Ποιμενάρχου μας κ. Καλλινίκου πραγματοποιήθηκε Ιερατική Σύναξη των Κληρικών της Νάξου στην αίθουσα εκδηλώσεων του Ιερού Μητροπολιτικού Ναού Ζωοδόχου Πηγής πόλεως Νάξου. Ο Σεβασμιώτατος μετά την προσευχή ομίλησε επίκαιρα και έδωσε κατευθύνσεις και πνευματικές νουθεσίες στους Ιερείς εν όψει της Αγίας και Μεγάλης Εβδομάδος και του Πάσχα που πλησιάζει. Κατόπιν συζητήθηκαν πρακτικά ζητήματα ποιμαντικής φύσεως και στο τέλος της συνάξεως ο Σεβασμιώτατος απεύθυνε ευχαριστίες και ευχήθηκε καλή δύναμη σε όλους τους κληρικούς. Η σύναξη ολοκληρώθηκε με ένα μικρό κέρασμα για όλους τους ιερείς.\nΤο μεσημέρι μετέβη στο Φιλώτι Νάξου όπου στον Ιερό Ενοριακό Ναό Κοιμήσεως της Θεοτόκου προέστη της Εξοδίου Ακολουθίας της αειμνήστου Αικατερίνης Χαριδίμου Μολυνδρή.\nΤην Τετάρτη 17-4-2019 το απόγευμα ο Σεβασμιώτατος μετέβη στην Ενορία Αγίου Αρσενίου (Αγερσανί) Νάξου, όπου στον Ιερό Ναό του Αγίου Νικολάου τέλεσε την απογευματινή Προηγιασμένη Θεία Λειτουργία και κήρυξε τον Θείο Λόγο. Μετά το πέρας της Θείας Λειτουργίας ο Σεβασμιώτατος Ποιμενάρχης μας συμμετείχε στην τέλεση του Μεγάλου Αποδείπνου προσευχόμενος και συμψάλλοντας.\nΤην Πέμπτη 18-4-2019 με το πρωινό δρομολόγιο έπλευσε για την Πάρο.\nΤο μεσημέρι κατόπιν προσκλήσεως του Σεβασμιωτάτου Ποιμενάρχου μας κ. Καλλινίκου πραγματοποιήθηκε Ιερατική Σύναξη των Κληρικών της Πάρου στην αίθουσα τελετών του Ιερού Προσκυνήματος Παναγίας Εκατονταπυλιανής Πάρου. Ο Σεβασμιώτατος μετά την προσευχή ομίλησε επίκαιρα και έδωσε κατευθύνσεις και πνευματικές νουθεσίες στους Ιερείς εν όψει της Αγίας και Μεγάλης Εβδομάδος και του Πάσχα που πλησιάζει. Κατόπιν συζητήθηκαν πρακτικά ζητήματα ποιμαντικής φύσεως και στο τέλος της συνάξεως ο Σεβασμιώτατος απεύθυνε ευχαριστίες και ευχήθηκε καλή δύναμη σε όλους τους κληρικούς. Η σύναξη ολοκληρώθηκε με ένα μικρό κέρασμα για όλους τους ιερείς.\nΤην Παρασκευή 19-4-2019 το πρωί ο Σεβασμιώτατος Ποιμενάρχης μας τέλεσε την πρωινή Προηγιασμένη Θεία Λειτουργία στο Ιερό Προσκύνημα Παναγίας Εκατονταπυλιανής Πάρου, με την συμμετοχή των Δασκάλων, μαθητών και μαθητριών του Δημοτικού Σχολείου Παροικίας Πάρου. Τον Θείο Λόγο κήρυξε ο π. Δωρόθεος Βενετσανόπουλος.\nΤο μεσημέρι ο Σεβασμιώτατος Ποιμενάρχης μας υποδέχθηκε τον Σεβασμιώτατο Μητροπολίτη Προικοννήσου κ. Ιωσήφ ο οποίος θα παραμείνει στο νησί μέχρι την Τρίτη της Διακαινησίμου και θα προστεί όλων των Ιερών Ακολουθιών στο Ιερό Προσκύνημα της Παναγίας Εκατονταπυλιανής.\nΤο απόγευμα της ίδιας ημέρας ο Σεβασμιώτατος Ποιμενάρχης μας κ. Καλλίνικος συνοδευόμενος από τον Σεβασμιώτατο Μητροπολίτη Προικοννήσου κ. Ιωσήφ μετέβη στις Λεύκες της Πάρου όπου στο Κοινοτικό Μέγαρο Λευκών παρηκολούθησε την Εκκλησιαστική εκδήλωση για την Μεγάλη Εβδομάδα ``ΕΡΧΟΜΕΝΟΣ Ο ΚΥΡΙΟΣ ΠΡΟΣ ΤΟ ΕΚΟΥΣΙΟΝ ΠΑΘΟΣ`` Η χορωδία Βυζαντινής μουσικής, «ΤΡΙΦΘΟΓΓΟΣ ΛΥΡΑ», υπό την διεύθυνση του π. Εμμανουήλ Φωκιανού, παρουσίασε ένα πολύ όμορφο πρόγραμμα από Εκκλησιαστικούς ύμνους της Μεγάλης Εβδομάδος, τους οποίους απέδωσε θαυμάσια. Ο κ. Αντώνιος Αρκάς και η κ. Κατερίνα Μπαρπαρίγου, ανέλυαν εννοιολογικά τους ύμνους που έψαλλε η χορωδία, προσδίδοντας στην εκδήλωση κατανόηση και αρτιότητα. Την εκδήλωση έκλεισε ο Σεβασμιώτατος Μητροπολίτης μας κ. Καλλίνικος, ευχαριστώντας τον π. Εμμανουήλ και τα μέλη της χορωδίας, που σχεδόν στο σύνολο τους είναι απόφοιτοι ή μαθητές της Σχολής Βυζαντινής Μουσικής της Παναγίας Εκατονταπυλιανής, καθώς και όλους τους συντελεστές της εκδηλώσεως και ιδιαιτέρως τον Πρόεδρο και τα μέλη του Συλλόγου ``ΥΡΙΑ`` για την ωραία πρωτοβουλία τους και κάλεσε τον Σεβασμιώτατο Μητροπολίτη Προικοννήσου να απευθύνει χαιρετισμό. Τέλος ευχήθηκε καταλλήλως σε όλους ενόψει των ημερών της Αγίας και Μεγάλης Εβδομάδας.\nΤο Σάββατο 20-4-2019 (Έγερσις του Λαζάρου) ο Σεβασμιώτατος Ποιμενάρχης μας ιερούργησε στον Ιερό Ναό Αγίου Αρσενίου στο Εκκλησιαστικό Γηροκομείο ``Παναγία η Εκατονταπυλιανή`` Πάρου και κήρυξε τον Θείο Λόγο. Μετά το πέρας της Θείας Λειτουργίας ο Σεβασμιώτατος Μητροπολίτης μας μαζί με τον Σεβασμιώτατο Μητροπολίτη Προικοννήσου κ. Ιωσήφ τέλεσαν Τρισάγιο στον τάφο του Μακαριστού Μητροπολίτου Παροναξίας κυρού Αμβροσίου του Β΄.\nΤην Κυριακή των Βαΐων 21-4-2019:\nΑ) Ο Σεβασμιώτατος Μητροπολίτης Προικοννήσου κ. Ιωσήφ προεξήρχε της Θείας Λειτουργίας, στο Ιερό Προσκύνημα Παναγίας Εκατονταπυλιανής Πάρου, ευλόγησε τα Βάγια με την ιδική ευχή του ευχολογίου και κήρυξε τον Θείο Λόγο.\nΒ) Ο Σεβασμιώτατος Μητροπολίτης μας προεξήρχε της Θείας Λειτουργίας στον Ιερό Μητροπολιτικό Ναό Ζωοδόχου Πηγής πόλεως Νάξου και ευλόγησε τα Βάγια με την ειδική ευχή του ευχολογίου. Τον Θείο Λόγο κήρυξε ο π. Νεκτάριος Αλεξόπουλος.\nΤο εσπέρας της ίδιας ημέρας:\nΑ) Ο Σεβασμιώτατος Μητροπολίτης Προικοννήσου κ. Ιωσήφ τέλεσε την Ακολουθία του Νυμφίου στο Ιερό Προσκύνημα Παναγίας Εκατονταπυλιανής Πάρου και κήρυξε τον Θείο Λόγο.\nΒ) Ο Σεβασμιώτατος Ποιμενάρχης μας κ. Καλλίνικος τέλεσε την Ακολουθία του Νυμφίου στον Ιερό Μητροπολιτικό Ναό Ζωοδόχου Πηγής πόλεως Νάξου και κήρυξε το Θείο Λόγο.\nΤην Μεγάλη Δευτέρα 22-4-2019 το εσπέρας:\nΑ) Ο Σεβασμιώτατος Μητροπολίτης Προικοννήσου κ. Ιωσήφ χοροστάτησε στην Ακολουθία του Νυμφίου στο Ιερό Προσκύνημα Παναγίας Εκατονταπυλιανής Πάρου και κήρυξε το Θείο Λόγο.\nΒ) ο Σεβασμιώτατος Ποιμενάρχης μας κ. Καλλίνικος χοροστάτησε στην Ακολουθία του Νυμφίου στον Ιερό Ενοριακό Ναό Παντανάσσης πόλεως Νάξου και κήρυξε το Θείο Λόγο.\nΤην Μεγάλη Τρίτη 23-4-2019 ο Σεβασμιώτατος τέλεσε την πρωινή Προηγιασμένη Θεία Λειτουργία στον Ιερό Μητροπολιτικό Ναό Ζωοδόχου Πηγής πόλεως Νάξου και κήρυξε τον Θείο Λόγο.\nΤο εσπέρας ο Σεβασμιώτατος Ποιμενάρχης μας κ. Καλλίνικος χοροστάτησε στην Ακολουθία του Νυμφίου στον Ιερό Ενοριακό Ναό Αγίου Πνεύματος Γαλανάδου Νάξου και κήρυξε το Θείο Λόγο.\nΤην Μεγάλη Τετάρτη 24-4-2019 με το απογευματινό δρομολόγιο ο Σεβασμιώτατος Μητροπολίτης μας έπλευσε για την Πάρο.\nΤο Εσπέρας της Μεγάλης Τετάρτης:\nΑ) Ο Σεβασμιώτατος Μητροπολίτης Προικοννήσου κ. Ιωσήφ χοροστάτησε στην Ακολουθία του Ιερού Νιπτήρος και κήρυξε τον Θείο Λόγο στον Ιερό Ενοριακό Ναό Αγίας Τριάδος Λευκών Πάρου.\nΒ) Ο Σεβασμιώτατος Ποιμενάρχης μας κ. Καλλίνικος χοροστάτησε στην Ακολουθία του Ιερού Νιπτήρος και κήρυξε τον Θείο Λόγο στο Ιερό Προσκύνημα Παναγίας Εκατονταπυλιανής Πάρου.\nΑ) ο Σεβασμιώτατος Μητροπολίτης Προικοννήσου τέλεσε την Θεία Λειτουργία του Μεγάλου Βασιλείου στην Ιερά Μονή Παναγίας Μυρτιδιωτίσσης - Θαψανών Πάρου.\nΜε το απογευματινό δρομολόγιο ο Σεβασμιώτατος Ποιμενάρχης μας έπλευσε για την Νάξο.\nΤο βράδυ χοροστάτησε στην Ακολουθία των Αγίων Παθών στον Ιερό Μητροπολιτικό Ναό Ζωοδόχου Πηγής πόλεως Νάξου.\nΤην Μεγάλη Παρασκευή 26-4-2019 ο Σεβασμιώτατος Ποιμενάρχης μας χοροστάτησε στην Ακολουθία των Μεγάλων Βασιλικών Ωρών και τον Εσπερινό της Αποκαθηλώσεως στον Ιερό Ενοριακό Ναό Κοιμήσεως της Θεοτόκου Φιλωτίου Νάξου και κήρυξε τον Θείο Λόγο.\nΤο βράδυ προέστη της Ακολουθίας του Επιταφίου στον Ιερό Μητροπολιτικό Ναό Ζωοδόχου Πηγής πόλεως Νάξου και συμμετείχε στην περιφορά του Επιταφίου. Κατά την συνάντηση των τριών Επιταφίων απηύθυνε σύντομη ομιλία προς τους χιλιάδες χριστιανούς των τριών Ενοριών της πόλεως και στην συνέχεια ακολούθησε τον Επιτάφιο της Ενορίας της Παντανάσσης όπου και ολοκλήρωσε την Ακολουθία.\nΤο Μεγάλο Σάββατο 27-4-2019 το πρωί\nΑ) Ο Σεβασμιώτατος Μητροπολίτης Προικοννήσου κ. Ιωσήφ τέλεσε τον Εσπερινό της Πρώτης Ανάστασης και τη Θεία Λειτουργία του Μεγάλου Βασιλείου στο Ιερό Προσκύνημα Παναγίας Εκατονταπυλιανής Πάρου.\nΒ) Ο Σεβασμιώτατος Μητροπολίτης μας κ. Καλλίνικος τέλεσε τον Εσπερινό της Πρώτης Ανάστασης και τη Θεία Λειτουργία του Μ. Βασιλείου στον Ιερό Ενοριακό Ναό Αγίου Νικοδήμου πόλεως Νάξου, κατά την διάρκεια της οποίας έψαλε πανηγυρικά το `` Ανάστα ο Θεός … ``.\nΤη νύκτα του Μεγάλου Σαββάτου\nΑ) Ο Σεβασμιώτατος Μητροπολίτης Προικονήσσου κ. Ιωσήφ τέλεσε την Ακολουθία της Αναστάσεως και εν συνεχεία προεξήρχε της Αναστάσιμης Θείας Λειτουργίας στο Ιερό Προσκύνημα Παναγίας Εκατονταπυλιανής Πάρου.\nΒ) Ο Σεβασμιώτατος Ποιμενάρχης μας τέλεσε την Ακολουθία της Αναστάσεως παρουσία του Βουλευτού Κυκλάδων κ. Ιωάννου Βρούτση, του Επάρχου Νάξου κ. Ιωάννη Μαργαρίτη των λοιπών αρχών και πλήθους πιστών, στον Ιερό Μητροπολιτικό Ναό Ζωοδόχου Πηγής Νάξου και εν συνεχεία προεξήρχε της Αναστάσιμης Θείας Λειτουργίας.\n(Ας σημειωθεί ότι και πάλι εφέτος μεταφέρθηκε έγκαιρα μέσω Σύρου στην Νάξο το Άγιο φως του Παναγίου Τάφου και με την φροντίδα της Ιεράς Μητροπόλεως Παροναξίας μεταφέρθηκε έγκαιρα όχι μόνο στις Ενορίες της Χώρας αλλά και σε όλα σχεδόν τα χωριά του νησιού.)\nΤην Κυριακή του Πάσχα 28-4-2019 το πρωί (11:00 π.μ.) τέλεσε στον Μητροπολιτικό Ναό Ζωοδόχου Πηγής πόλεως Νάξου τον Εσπερινό της Αγάπης. Εν συνεχεία μετά το πέρας του Εσπερινού πραγματοποιήθηκε Λιτάνευση της Αναστάσεως στα γραφικά στενά της παλαιάς πόλεως και η Λιτανεία κατέληξε στην Αίθουσα εκδηλώσεων του Ιερού Μητροπολιτικού Ναού όπου ο Σεβασμιώτατος αντάλλαξε ευχές και μοίρασε κόκκινα αυγά και γλυκίσματα σε όλους τους πιστούς.\nΤο απόγευμα της ίδιας ημέρας προεξήρχε στον Εσπερινό της Αγάπης στον πανηγυρίζοντα Ιερό Ενοριακό Ναό Αγίου Γεωργίου Κυνιδάρου Νάξου, ευλόγησε τους προσφερθέντες Άρτους και κήρυξε τον Θείο Λόγο.\nΤην Δευτέρα της διακαινησίμου 29-4-2019 ο Σεβασμιώτατος Μητροπολίτης μας ιερούργησε στον πανηγυρίζοντα Ιερό Ενοριακό Ναό Αγίου Γεωργίου Ποταμιάς Νάξου και ευλόγησε τους προσφερθέντες Άρτους. Τον Θείο Λόγο κήρυξε ο π. Δωρόθεος Βενετσανόπουλος.\nΤο απόγευμα της ίδιας ημέρας μετέβη στο Φιλώτι της Νάξου όπου στην αίθουσα του Πολιτιστικού κέντρου του Συλλόγου Φιλωτιτών παρηκολούθησε την ομιλία από την Επ. Καθηγήτρια της Φιλοσοφικής Σχολής του Πανεπιστημίου Αθηνών κ. Αικατερίνης Παπαθωμά-Μαστοροπούλου με Θέμα: ``Ο ΕΝΔΟΞΟΣ ΟΙΚΟΣ ΤΩΝ ΠΟΛΙΤΩΝ ΚΑΙ Ο ΙΑΚΩΒΟΣ ΜΑΡΚΟΥ ΠΟΛΙΤΗΣ``. Στο τέλος της ομιλίας ο Σεβασμιώτατος Ποιμενάρχης μας ευχαρίστησε καταλλήλως την ομιλήτρια για την εμπεριστατωμένη ομιλία της.


Με έμπνευση, άποψη και χιούμορ...!!!: Eurobasket 2013: Η Ελλάδα αντιμετωπίζει τους Ισπανούς\nEurobasket 2013: Η Ελλάδα αντιμετωπίζει τους Ισπανούς\nΟι Έλληνες διεθνείς και ο Τρινκιέρι ξέρουν πολύ καλά τι πρέπει να κάνουν στο σημερινό παιχνίδι κόντρα στους Ισπανούς (18:45, ANT1, Pamesports.gr) ώστε η ομάδα να έχει ελπίδες να συνεχίσει και στην επόμενη φάση του Ευρωμπάσκετ της Σλοβενίας.\nΜε πίστη στο αποτέλεσμα και αποφασισμένοι να εξαντλήσουν και την τελευταία πιθανότητα πρόκρισης, διεκδικώντας ακόμη και το απόλυτο των τριών νικών, είναι όλοι οι παίκτες της Εθνικής. Βήμα-βήμα με πρώτο εμπόδιο αυτό των δυνατών αλλά όχι ανίκητων Ισπανών.\nΟ Αντρέα Τρινκιέρι δεν αντιμετωπίζει κανένα αγωνιστικό πρόβλημα και πιστεύει πως οι κουβέντες και οι οδηγίες των τελευταίων ημερών θα πιάσουν τόπο. Καθαρό μυαλό, σκληρή άμυνα και σωστές επιλογές στην επίθεση!\nΗ Ελλάδα θα αγωνιστεί με την Ισπανία, την Σλοβενία και την Κροατία.\n15:30 Κροατία – Ιταλία\n18:45 Ισπανία – Φινλανδία\n22:00 Ελλάδα - Σλοβενία\n«Κακός δαίμονας» για την Ελλάδα η Ισπανία\nΗ πιο πρόσφατη νίκη μας χρονολογείται στις 10/9/05, αλλά σε μία αναμέτρηση προετοιμασίας στη Μαδρίτη (80-88) εν όψει Eurobasket 2005 της Σουηδίας. Απ' τον τελικό του Mundobasket 2006 στη Σαϊτάμα (47-70 στις 3/9/06) κι έπειτα μετράμε 6 συνεχόμενες ήττες. Στο Eurobasket 2007 χάσαμε δύο φορές.


Οικοσελίδα > Αθλητικα > «Γαλαζοκίτρινο» το ντέρμπι της Λευκωσίας\n«Γαλαζοκίτρινο» το ντέρμπι της Λευκωσίας\nΟ ΑΠΟΕΛ ήταν ο μεγάλος νικητής στο ντέρμπι της Λευκωσίας, όπου επικράτησε μέσα στο Λευκόθεο της Ομόνοιας με 85-65, σε παιχνίδι που έγινε στο πλαίσιο της 11ης αγωνιστικής της ΟΠΑΠ Basket League. Ο ΑΠΟΕΛ είχε το προβάδισμα σχεδόν σε όλη την εξέλιξη του αγώνα, με την Ομόνοια ωστόσο να διατηρεί μικρές τις διαφορές στο μεγαλύτερο μέρος της αναμέτρησης. Ως ο ACS MVP of the game αναδείχθηκε ο Τζέικ Ο’Μπράιαν που σημείωσε 23 πόντους (2 τρίποντα, 8 ριμπάουντ, 4 ασσίστ).\nΙσορροπημένα ξεκίνησε το παιχνίδι στο Λευκόθεο, με το σκορ να είναι στο 6-6 μέχρι το 3:30 και ένα λεπτό αργότερα στο 8-8. Μέχρι το 6’ οι δύο ομάδες σημείωσαν από δύο πόντους (10-10) ενώ στην συνέχεια οι γηπεδούχοι πέτυχαν επτά σερί πόντους (πέντε ο Ο’Μπράιαν, από δύο οι Τζάξον-Γκραντ) φέρνοντας το σκορ στο 19-10. Στην συνέχεια ο Ρόμπινσον μείωσε σε 19-12, ενώ πριν το τέλος της περιόδου ο Πέτερσον έφερε το σκορ στο 21-12.\nΜε τέσσερις πόντους από τους Ο’Μπράιαν και Τζάξον μπήκε στην Β’ περίοδο ο ΑΠΟΕΛ (25-12), με την Ομόνοια να μειώνει στους δέκα την διαφορά στο 13:15, όταν το σκορ πήγε στο 27-17. Οι «γαλαζοκίτρινοι» ήταν βελτιωμένοι στην συνέχεια και έως το 17’ έφεραν το σκορ στο 37-23. Μέχρι το τέλος του ημιχρόνου ο ΑΠΟΕΛ ήταν μπροστά με 42-30.\nΚυρίως ισορροπημένο ήταν το παιχνίδι στα πρώτα στάδια της τρίτης περιόδου, όπου μέχρι το 22’ το σκορ ήταν στο 48-37. Έπειτα ο Γκραντ με λέι απ έφερε το σκορ στο 50-37, για να απαντήσει η Ομόνοια έως το 24’ με πέντε πόντους (τρεις ο Γκάρετ, δύο ο Ρόμπινσον) μειώνοντας σε 50-42. Στο 28’ οι γηπεδούχοι ήταν μπροστά με 58-50, ενώ στην συνέχεια ο Τζάξον με κάρφωμα και ο Γρκάντ με τρίποντο έφεραν το σκορ στο 63-50. Πριν το φινάλε της περιόδου η Ομόνοια με τρίποντο του Γκάρετ και δύο πόντους από τον Ρόμπινσον, μείωσε σε 63-55.\nΑπό δύο πόντους σημείωσαν οι δύο ομάδες μέχρι το 32’ (Τζάξον για ΑΠΟΕΛ, Γκρίφιν για Ομόνοια), με το σκορ να πηγαίνει στο 65-57. Στην συνέχεια ο Ο’Μπράιαν με τρεις πόντους και ο Τζάξον με δύο πόντους, έφεραν το σκορ στο 72-57 μέχρι το 34’. Δύο λεπτά το σκορ ήταν στο 77-62, ενώ στο 38’ ο ΑΠΟΕΛ ήταν μπροστά με 82-65 ενώ με το τέλος του αγώνα το σκορ οδηγήθηκε στο 85-65.\nΤΑ ΔΕΚΑΛΕΠΤΑ: 21-12, 42-30, 63-55, 85-65\nΟ’Μπράιαν 23 (2), Ζντράβιτς, Βον 7 (2), Τζάξον 15, Γκράντ 23 (5), Γιανναράς, Εύζωνας 1, Πέτερσον 13 (1), Κωνσταντίνου, Λοϊζίδης 3.\nΟμόνοια (Νικόλας Παπαδόπουλος)\nΣταυρινίδης 4, Γκάρετ 20 (3), Γκάρνετ 7 (2), Γκρίφιν 17 (3), Κρόφορντ 3 (1), Νεοφύτου, Γεωργακούδης 2, Ρόμπινσον 12.


Posted: July 24, 2019 / in: Η Αλλη Οψη, κοινωνία, Πρωτοσελιδο / Comments Off on Camping «Αναιρέσεις»: Η νεολαία ετοιμάζεται για συλλογική απόδραση στο Δρέπανο\nΣτη νεολαία, το άκουσμα της λέξης «Αναιρέσεις» συνειρμικά οδηγεί στα ιδιαίτερα επιτυχημένα φεστιβάλ που γίνονται σε Αθήνα, Θεσσαλονίκη, Πάτρα, Γιάννενα, Λάρισα, Κομοτηνή. Τα φεστιβάλ είναι κομμάτι ενός project που συνδυάζει τη διεκδίκηση των σύγχρονων αναγκών της εργαζόμενης κοινωνικής πλειοψηφίας με μία δυναμική προσπάθεια για έναν άλλο πολιτισμό. Με πυρήνα του τις διάφορες Λέσχες «Αναιρέσεις» θεωρίας και πολιτισμού ανά πόλεις, το project «Αναιρέσεις» αποτελεί μία κοιτίδα θετικού αντιπαραδείγματος στον πολιτισμό που επιβάλλει η βιομηχανία του θεάματος. Από τον τρόπο διοργάνωσης μέχρι το τελικό πολιτικό και πολιτιστικό πρόγραμμα, τα φεστιβάλ και τα κάμπινγκ των Αναιρέσεων χαρακτηρίζονται από συλλογική και αδιάκοπη, ανιδιοτελή δουλειά και μεράκι εκατοντάδων νέων αγωνιστών και αγωνιστριών πανελλαδικά. Αναιρώντας τα κυρίαρχα πρότυπα εμπορευματοποίησης του ελεύθερου χρόνου, επιδιώκεται η πραγματική ψυχαγωγία που βάζει σπίθες ανατροπής πριν την επιστροφή στην καθημερινότητα.\nΜε τη σειρά της η διοργάνωση του Κάμπινγκ «Αναιρέσεις» εντάσσεται στο συνολικό εγχείρημα του project «Αναιρέσεις». Με όσο το δυνατόν χαμηλότερο κόστος, το κάμπινγκ προσφέρει τη δυνατότητα αναψυχής σε μία όμορφη περιοχή, με συζητήσεις για την πολιτική, τον πολιτισμό, κοντινές εκδρομές αλλά και ψυχαγωγικές εκδηλώσεις (συναυλίες, πάρτι).\nΓίνεται προσπάθεια ώστε το Κάμπινγκ «Αναιρέσεις» να είναι μια επιλογή φτηνών διακοπών για το καλοκαίρι με συνεχή προσπάθεια για σύνδεση του πολιτισμού με την καθημερινότητα της νέας εργατικής βάρδιας, καθώς ο στόχος είναι η ενιαία ύπαρξη του project και τη σύνδεση του με τους εργατικούς αγώνες του μέλλοντος. Μέσα από τις συζητήσεις και τα workshops θα δοθεί η ευκαιρία για συζήτηση και σχεδιασμό, ανατροφοδότηση και αναστοχασμό.\nΑυτό το κάμπινγκ δεν αποτελεί υπόθεση λίγων…\nΜέσα από μια συνεχόμενη πορεία δεκατριών χρόνων, το Κάμπινγκ «Αναιρέσεις» επιστρέφει και φέτος. Αναιρώντας τον κυρίαρχο τρόπο των εμπορευματοποιημένων διακοπών, η νεολαία Κομμουνιστική Απελευθέρωση (νΚΑ) και το ΝΑΡ για την Κομμουνιστική Απελευθέρωση καλούν κάθε χρόνο την ανυπόταχτη νεολαία και τους εργαζόμενους στο Κάμπινγκ «Αναιρέσεις»: ένα δεκαήμερο συλλογικών, φτηνών αλλά και ποιοτικών διακοπών. Το φετινό κάμπινγκ θα πραγματοποιηθεί από τις 26/7 έως τις 5/8 στο Κάμπινγκ Plaka Beach στο Δρέπανο Αργολίδας, κοντά στο Ναύπλιο και θα περιλαμβάνει τα πάντα: τουρνουά σκάκι, θερινό σινεμά, stand-up comedy, συναυλίες, πάρτι, εκδρομές στις γύρω περιοχές, αλλά και πλούσιες πολιτικές εκδηλώσεις και workshops.\nΤο κάμπινγκ δεν αποτελεί υπόθεση λίγων, χορηγών, διαφημιστών, αλλά αποτελεί εικόνα απ’ το συλλογικά διαμορφωμένο μέλλον μας. Η διοργάνωση των «Αναιρέσεων» βασίζεται στο μεράκι και την πίστη πως μπορούμε να ζήσουμε αλλιώς, κάτι που οι οργανώσεις ΝΑΡ και νΚΑ το αποδεικνύουν κάθε χρόνο! Σε καιρούς που οι διακοπές είναι για λίγους και εκλεκτούς, κυρίαρχος στόχος είναι οι όσο το δυνατόν χαμηλότερες τιμές, για να μην αποκλείεται κανείς και καμία. Με άλλα λόγια, το κάμπινγκ συνδυάζει πληθώρα δραστηριοτήτων σε συστοιχία με τις επιθυμίες της πληττόμενης νεολαίας, την ίδια στιγμή που της παρέχει μία τιμή που ανταποκρίνεται στις ανάγκες της.\nΣε εποχές που οι διακοπές της νεολαίας δομούνται με βάση τα κυρίαρχα εμπορικά πρότυπα, οι «Αναιρέσεις» θέτουν στο κέντρο αυτής της προσπάθειας τον εναλλακτικό τρόπο ψυχαγωγίας, οικονομικό και απαλλαγμένο από στερεότυπα και εκτονωτικές μορφές διασκέδασης. Πρωταρχικός στόχος είναι να μπορούν όλοι και όλες όχι μόνο να διαμείνουν με άνεση στο κάμπινγκ, αλλά να νιώσουν κομμάτι αυτού, να συμμετέχουν ενεργά στις δράσεις του, όχι μόνο σαν επισκέπτες. Στο Κάμπινγκ «Αναιρέσεις» δεν υπάρχουν αυτοί που δουλεύουν και οι φιλοξενούμενοι, αλλά είμαστε όλοι και όλες κομμάτι αυτού, κι αυτό επιτυγχάνεται με το να μην αποκλείεται κανείς και καμία για οικονομικούς λόγους. Η διαμονή στο κάμπινγκ κοστίζει 5 ευρώ/ημέρα, χωρίς να χρεώνεται επιπλέον η σκηνή και το αυτοκίνητο. Επιπλέον, θα παρέχεται ειδική κάρτα μέλους, με έκπτωση σε μαγαζιά της γύρω περιοχής.\nΣτα πλαίσια του κάμπινγκ, ο βασικός στόχος είναι να προταχθεί η συλλογικότητα. Σε εποχές που προτάσσεται ο ατομικός δρόμος και ο ανταγωνισμός, η καθημερινότητα θα έμοιαζε αφόρητη αν δεν μπορούμε να τη μοιραστούμε και να τη συνδημιουργήσουμε μαζί με τους συντρόφους και τις συντρόφισσες, τους φίλους/ες, τους συνεργάτες. Έτσι, παρ όλο που το κάμπινγκ φέτος λαμβάνει χώρα σε ιδιωτικό χώρο και δεν είναι εξ ολοκλήρου αυτό-οργανωμένο, οι εργασίες μέσα σε αυτό και τα δρώμενα που θα πραγματοποιηθούν θα είναι εξ ολοκλήρου προϊόν της φαντασίας και της εργασίας όλων όσων συμμετέχουν στο κάμπινγκ. Από την καθαριότητα του χώρου, τη λειτουργία του μπαρ, μέχρι τις βραδινές προβολές, τις εκδηλώσεις και τις εκδρομές. Γι’ αυτό, καλό είναι οι επισκέπτες να εφοδιαστούν με διάθεση και κατάλληλη ενδυμασία για να… δουλέψουν!\nΑκόμη, στο Κάμπινγκ «Αναιρέσεις» λαμβάνει χώρα πλήθος πολιτικών εκδηλώσεων και συζητήσεων. Παράλληλα με τις στιγμές χαλάρωσης που προσφέρει η κατασκήνωση είναι η κατάλληλη ευκαιρία να συζητήσουμε και να προβληματιστούμε από κοινού τόσο σχετικά με ζητήματα της επικαιρότητας, όσο και με συνολικότερες ανησυχίες των νέων. Μια σειρά από συζητήσεις, εκδηλώσεις,workshops, βιβλιοπαρουσιάσεις θα πλαισιώνουν καθημερινά τη ζωή στο κάμπινγκ, προσπαθώντας να καλύψουν μεγάλο μέρος από τα ζητήματα που απασχολούν την κοινωνία: ιστορία των επαναστάσεων, εμφύλιος, εκπαίδευση, πόλεμος, ακροδεξιά, έμφυλη καταπίεση κ.α. Ιδιαίτερα σε μια χρονιά όπως η φετινή, στην κεντρική πολιτική εκδήλωση στο Ναύπλιο θα υπάρξει η δυνατότητα για συνολική κουβέντα γύρω από την επικαιρότητα, τα αποτελέσματα των πολλαπλών εκλογικών μαχών, την προετοιμασία του αγώνα απέναντι στη νέα μορφή επίθεσης που φέρνει η κυβέρνηση ΝΔ και τον ρόλο της αντικαπιταλιστικής Αριστεράς. Μπορεί το καλοκαίρι να απαιτεί ξεκούραση και απόδραση από τα καθημερινά προβλήματα, ωστόσο, πολλοί βίαιοι νόμοι ψηφίζονται εντός του καλοκαιριού ακριβώς για να μην υπάρχουν αντιδράσεις. Και, φυσικά, αυτή η συνθήκη δεν μπορεί να επιτρέψει στις «Αναιρέσεις» να αγνοήσουν τα προβλήματα «γιατί τώρα κάνουμε διακοπές».\nΕπιπλέον, για τους διστακτικούς όσον αφορά την κάλυψη βασικών αναγκών στο κάμπινγκ, οι «Αναιρέσεις» έχουν φροντίσει και γι’ αυτό. Από τη μία, στον χώρο της παραλίας της Πλάκας, θα υπάρχει ειδική εγκατάσταση με ψυγεία και γκάζι, που θα εξασφαλίζει τη δυνατότητα μαγειρέματος. Έτσι, αν οι επισκέπτες έχουν μεράκι για την κουζίνα, μπορούν να ξεδιπλώσουν το ταλέντο τους στην παραλία της Αργολίδας. Ακόμη, κάθε βράδυ, θα υπάρχει beach bar της διοργάνωσης, ώστε κανένας να μη μείνει διψασμένος, όσο καυτή και να είναι η ατμόσφαιρα.\nΣτα πλαίσια της ψυχαγωγίας θα υπάρχουν φυσικά, όπως κάθε χρόνο, εξορμήσεις αναψυχής και ιστορικού ενδιαφέροντος, πάρτι στο beach bar, dj set, ρεμπέτικο γλέντι καθώς και θερινό σινεμά.\nΤέλος, χαρακτηριστικό στοιχείο του φετινού κάμπινγκ αποτελεί η καμπάνια προώθησης του, με τίτλο #RealHeroesEscape. Η φετινή διοργάνωση έρχεται να πρωτοτυπήσει στο κομμάτι της θεματικής ενότητας, καθώς το θέμα του είναι εμπνευσμένο από την καθημερινότητα των νέων, από τους πραγματικούς, δικούς μας ήρωες που τα βγάζουν εις πέρας με επιτυχία στην εντατικοποιημένη καθημερινότητα όπου ζουν και δουλεύουν. Η γραφιστική ομάδα της νΚΑ, υπεύθυνη και για το ποικίλο προεκλογικό υλικό, δημιούργησε τους «ήρωες» της νέας εργατικής βάρδιας. Οι ήρωες αυτοί δεν αποτελούν κομμάτι μιας ξεκομμένης καθημερινότητας από αυτήν της νεολαίας. Ίσα-ίσα, είναι η Saleswoman, μια τρομερή πωλήτρια που αντέχει σε εξαντλητικά ωράρια και ελαστικές συνθήκες εργασίας, ο Sir Vitoros, ένας εργαζόμενος σε μαγαζί εστίασης που εργάζεται δωδεκάωρα ανασφάλιστος, ο Study-Man, ένας φοιτητής που ζητά δημόσια και δωρεάν εκπαίδευση και η Captain Engineer, μια νέα μισθωτή μηχανικός που δουλεύει εντατικά αλλά ελαστικά. Όλοι και όλες θα αποδράσουν από την κουραστική και σκληρή πραγματικότητα στο Κάμπινγκ «Αναιρέσεις», για να ξεκουραστούν, να διασκεδάσουν, να συσφίξουν σχέσεις, να συζητήσουν και να οραματιστούν από κοινού τρόπους να αναιρέσουν την υπάρχουσα πραγματικότητα.\nΔεκαήμερο διακοπών με καθημερινό πλούσιο πρόγραμμα\nΌπως κάθε χρόνο, έτσι και φέτος έχει οριστεί ένα πλούσιο πρόγραμμα για κάθε μέρα ξεχωριστά του κάμπινγκ. Το δεκαήμερο απόδρασης θα ξεκινήσει την Παρασκευή 26 Ιουλίου με την άφιξη των κατασκηνωτών και την εναρκτήρια συνέλευση, για τη δρομολόγηση όλων των εργασιών του κάμπινγκ. Το Σάββατο 27 Ιουλίου θα γίνει workshop βιβλιοπαρουσίασης του βιβλίου του Βασίλη Τσιράκη, Οι αλώβητοι, που μιλάει για τη Θεσσαλονίκη του Μεσοπολέμου. Την Κυριακή 28 Ιουλίου το workshop: Μαρξιστικό εργαστήρι από την Λέσχη Αναιρέσεις: «Η ιστορία των επαναστάσεων», θα δώσει την ευκαιρία στους κατασκηνωτές να συζητήσουν τις επαναστάσεις του χθες και τα αποτελέσματά τους στο σήμερα. Η Δευτέρα 29 Ιουλίου είναι αφιερωμένη στην επικαιρότητα με την εκδήλωση με τίτλο «ΑΟΖ: πολεμικός κίνδυνος και περιβαλλοντική καταστροφή».\nΤην Τρίτη 30 Ιουλίου, στις 7.30 μ.μ., θα γίνει η συζήτηση για την λήξη της κορυφαίας καμπής της ταξικής πάλης στην Ελλάδα, με τίτλο «70 χρόνια από την ήττα του ΔΣΕ, τίποτα δεν τελείωσε όλα συνεχίζονται».\nΤην Τετάρτη 31 Ιουλίου, οι συμμετέχοντες στο κάμπινγκ θα ταξιδέψουν σε κοντινό αξιοθέατο, ενώ το απόγευμα θα πραγματοποιηθεί εκδήλωση με τίτλο «Σειρές vs ταινίες», με συμμετοχή και από το Smassing Culture.\nΗ Πέμπτη 1 Αυγούστου θα είναι αφιερωμένη στο πανεκπαιδευτικό κίνημα που ξέσπασε και κορυφώθηκε φέτος, με την πανεκπαιδευτική εκδήλωση «Μαθητές, φοιτητές, εκπαιδευτικοί ενάντια στην νέα επίθεση στην εκπαίδευση».\nΤην Παρασκευή 2 Αυγούστου, το workshop: Η περιφρούρηση του κινήματος ως συλλογική υπόθεση, θα συζητήσει για το επίκαιρο νομοσχέδιο για την παιδεία που φέρνει η νέα κυβέρνηση. Ακόμη, θα διεξαχθεί εκδήλωση με θέμα «Alt right, νεοφασισμός και άνοδος της ακροδεξιάς», με βάση το τελευταίο τεύχος των Τετραδίων Μαρξισμού.\nΤο Σάββατο 3 Αυγούστου θα πραγματοποιηθεί η κεντρική πολιτική εκδήλωση του ΝΑΡ-νΚΑ με θέμα «Συζητάμε για την μαχητική λαϊκή αντιπολίτευση που πρέπει να οργανώσουμε και για την αντικαπιταλιστική αριστερά που χρειαζόμαστε στη νέα φάση”, στην πόλη του Ναυπλίου.\nΗ Κυριακή 4 Αυγούστου είναι αφιερωμένη σε εργασία πάνω στην «Έμφυλη καταπίεση στον δρόμο, στο κίνημα στη δουλειά», ενώ οι νέοι εργαζόμενοι θα μας μιλήσουν για «Τo εργατικό κίνημα στη νέα φάση. Καθήκοντα και δυνατότητες».\nΤο κάμπινγκ θα λήξει με dj set και πάρτι αποχώρησης, ενώ όλες τις μέρες θα υπάρχουν διάφορα παράλληλα event διασκέδασης και ψυχαγωγίας.\nΓια τη φθηνότερη μετακίνηση των ενδιαφερόμενων θα υπάρξουν λεωφορεία από και προς το κάμπινγκ. Τα δρομολόγια των λεωφορείων έχουν ως εξής:\nΠαρασκευή 26/7,12 το μεσημέρι, από Μουσείο (Αθήνα), Δευτέρα 5/8, 11 π.μ., από Plaka Beach. Τιμή εισιτηρίου απλό: 10 ευρώ/με επιστροφή: 16 ευρώ. Τηλέφωνο επικοινωνίας: 6986779759. Για δηλώσεις συμμετοχής: Δευτέρα-Παρασκευή 7 μ.μ.-9 μ.μ., Λέσχη Αναιρέσεων (Ιπποκράτους 175β και Λασκάρεως).\n« Εκδήλωση ΝΑΡ: Πλούσια συζήτηση για την επόμενη μέρα του κινήματος και της ανατρεπτικής Αριστεράς\nΜία η λύση η ελληνική: θανατική ποινή! »


Επίσκεψη του Μ. Βαρβιτσιώτη στις ΗΠΑ - Ειδήσεις - νέα - Το Βήμα Online\nΕπίσκεψη του Μ. Βαρβιτσιώτη στις ΗΠΑ\nΕπίσκεψη στις ΗΠΑ θα πραγματοποιήσει ο υπουργός Ναυτιλίας και Αιγαίου κ. Μιλτιάδης Βαρβιτσιώτης. Ο υπουργός θα αναχωρήσει την Παρασκευή με προορισμό τη Νέα Υόρκη.\n27 Νοεμβρίου 2014, 15:36 Ενημερώθηκε: 27 Νοεμβρίου 2014, 15:37\nΚατά τη παραμονή του στις ΗΠΑ θα συμμετέχει ως κεντρικός ομιλητής σε διεθνές ναυτιλιακό συνέδριο για τις παγκόσμιες προκλήσεις στο χώρο της ναυτιλίας, αλλά και τον ρόλο της ελληνικής ναυτιλίας στο διεθνές στερέωμα. Επίσης αναμένεται να συναντηθεί με παράγοντες του ναυτιλιακού τομέα και της Ελληνικής Ομογένειας στην Αμερική.\nΕπιπλέον θα επισκεφθεί την Ύπατη Αρμοστεία του Οργανισμού των Ηνωμένων Εθνών με στόχο να αναδείξει την αύξηση της έντασης του φαινομένου της παράνομης μετανάστευσης και να παρουσιάσει το έργο του Λιμενικού Σώματος στη διαχείριση του, με έμφαση στις διασώσεις και την ανθρωπιστική δράση των στελεχών του Σώματος.\nΕπίσης ο κ. Βαρβιτσιώτης θα συναντηθεί και με τον Αρχιεπίσκοπο Αμερικής, Δημήτριο, και αναμένεται να συζητηθούν θέματα που αφορούν την Ομογένεια.\nΑκόμη ο κ. Βαρβιτσιώτης πρόκειται να παραστεί ως κεντρικός ομιλητής στο Harvard Kennedy School of Government με θέμα τις σύγχρονες αναπτυξιακές προκλήσεις της Ελλάδας και του ρόλου της ελληνικής ναυτιλίας στην εθνική Οικονομία.


Online κράτηση πτήσης από Τσενάι - για Άκρον/Κάντον τώρα από 95.185 ₹ - Lufthansa\nΠτήση Τσενάι Άκρον/Κάντον από 95.185 ₹\nΚαταπληκτικοί ναύλοι για την πτήση σας από Τσενάι προς Άκρον/Κάντον\nΠροσπαθείτε να βρείτε προσιτές τιμές πτήσεων από Τσενάι για Άκρον/Κάντον; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Άκρον/Κάντον CAK τον Μαρτίου 2022 από 95.185 ₹.\nΕίτε πηγαίνετε Άκρον/Κάντον για μια επιχειρηματική συνάντηση είτε ταξιδεύετε προς ΗΠΑ, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από Ινδία προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Τσενάι προς Άκρον/Κάντον διατίθεται με 95.185 ₹, τον Μαρτίου 2022.


Δοκιμάζουμε το smart fortwo 0,8 cdi - smart fortwo coupe, εμποροι " />\nΗ χαμηλή κατανάλωση είναι φυσικά το φόρτε του.\nΙδιαίτερα ευέλικτο είναι το fortwo, ωστόσο η ανάρτησή του παρέχει μέτρια άνεση.\nΕυχάριστο και με καλή ποιότητα παρουσιάζεται το εσωτερικό με τους άνετους χώρους για 2 επιβάτες.\nΠολύ οικονομικός και σπιρτόζικος είναι ο ντίζελ του 0,8 λτ.\nΔοκιμάζουμε το smart fortwo 0,8 cdi\nΔιαβάστηκε από 33084 αναγνώστες - Ημερομηνία δημοσίευσης: 27/3/2012\nΜε μήκος λίγο πιο κάτω από 2,7 μ., κινητήρα 799 κ.εκ., μηδενικά τέλη κυκλοφορίας και κατανάλωση 3,3 λτ./100 χλμ., το diesel fortwo είναι το ιδανικό αυτοκίνητο πόλης.\nΤο smart fortwo έχει γίνει δημοφιλές για την εξαιρετική ευελιξία που του χαρίζει το μήκους 2.695 χλστ. αμάξωμά του με την έντονα νεανική και μοναδική trendy εμφάνισή του και τον οικονομικό 1.000άρη κινητήρα βενζίνης. Το μηχανικό σύνολο που δεν ήταν τόσο γνωστό –λόγω της απαγόρευσης της πετρελαιοκίνησης που ίσχυε σε Αθήνα και Θεσσαλονίκη- ήταν το diesel των μόλις 799 κ.εκ. με ισχύ 54 ίππων και κατανάλωση μόλις 3,3 λτ./100 χλμ.\nΕυέλικτο αλλά με μέτρια άνεση\nΤο περιορισμένο μήκος του αμαξώματος του fortwo του χαρίζει μοναδική ευελιξία στην πόλη, ενώ παράλληλα μπορεί να παρκάρει εκεί που κανένα άλλο αυτοκίνητο δεν χωράει. Κατά την κίνησή του παρουσιάζει κάπως απότομες αντιδράσεις και αναπηδήσεις, εξαιτίας του πολύ κοντού μεταξονίου των 1.867 χλστ. και της σφιχτής ανάρτησης με τις μικρές διαδρομές, η οποία με την σειρά της παρέχει μέτρια άνεση, αντιδρώντας «ξερά» σε πολλές ανωμαλίες των δρόμων. Ωστόσο σε αστικούς ρυθμούς δεν προβληματίζει, ενώ το ESP επεμβαίνει ακαριαία μόλις διαγνώσει τάση απώλειας πρόσφυσης. Το τιμόνι από την πλευρά του «κόβει» αρκετά αλλά είναι βαρύ στους επιτόπιους ελιγμούς δίχως την υποβοήθηση και τα φρένα κρίνονται αποτελεσματικά.\nΕυχάριστο 2θέσιο εσωτερικό\nΚαμία αλλαγή δεν υπάρχει στον 2θέσιο θάλαμο των επιβατών, ο οποίος διακρίνεται για τη μοντέρνα του σχεδίαση και τον ευχάριστο διάκοσμο. Ποιοτικά το αναβαθμίζει το ύφασμα που καλύπτει το ταμπλό, ενώ τα σκληρά πλαστικά και η συναρμογή ικανοποιούν. Επίσης ο οδηγός κάθεται ψηλά και έχει πολύ καλή ορατότητα, ενώ η εργονομία του δεν προβληματίζει. Σε επίπεδο χώρων, οι 2 φιλοξενούμενοι θα νιώσουν άνετα και για τις αποσκευές υπάρχουν 220 λτ.\nΗ χαμηλή κατανάλωση είναι το φόρτε του\nΗ ένδειξη cdi στην πόρτα του χώρου αποσκευών «μαρτυρά» την ύπαρξη του diesel κινητήρα, ο οποίος είναι 0,8 λτ., 3κυλινδρος, άμεσου ψεκασμού, με κοινή γραμμή τροφοδοσίας και turbo. Στο ρελαντί και ειδικά όταν το μοτέρ είναι κρύο, η παρουσία του γίνεται αισθητή στην καμπίνα υπό μορφή θορύβου και κραδασμών, που μειώνονται σημαντικά όταν το αυτοκίνητο κινείται. Η απόκριση του ντίζελ κινητήρα στο πάτημα του γκαζιού είναι θετική και οι ρυθμοί επιτάχυνσης ικανοποιούν, όχι όμως και η λειτουργία του 5τάχυτου αυτόματου κιβωτίου, το οποίο παρουσιάζει υστέρηση στις αλλαγές και στο kickdown. Μεγάλο «ατού» του μηχανικού αυτού συνόλου είναι η εξαιρετικά χαμηλή κατανάλωση, όπως επίσης και οι εκπομπές CO2.\nΕξοπλισμός: ESP, αερόσακοι οδηγού – συνοδηγού, κεντρικό κλείδωμα.\nΤιμή από: 13.000 ευρώ\nTags: SMART FORTWO COUPE, ΕΜΠΟΡΟΙ, MΕΤΑΧΕΙΡΙΣΜΕΝΑ, BEST SELLERS, ΑΓΟΡΑΖΩ ΜΕΤΑΧΕΙΡΙΣΜΕΝΟ


Η νέα Συλλογή Eyewear by David Beckham αντλεί έμπνευση από το ανεπιτήδευτο, Βρετανικό στιλ του David\nΗ νέα Συλλογή Eyewear by David Beckham για το Φθινόπωρο/Χειμώνα 2021 αντλεί έμπνευση από το ανεπιτήδευτο, Βρετανικό στιλ του David και εστιάζει στη λεπτομέρεια και τη λειτουργικότητα.\nΤα μοντέλα απευθύνονται στον καταναλωτή που αγαπά τα κλασικά σχέδια και την κοσμοπολίτικη αίσθηση.\nΑυτή η συλλογή περιλαμβάνει μια μεγαλύτερη γκάμα γυαλιών ηλίου και οράσεως από ελαφριά, υψηλής ποιότητας υλικά που αναπτύχθηκαν από την Safilo, τον παγκόσμιο ηγέτη στον σχεδιασμό, την κατασκευή και τη διανομή γυαλιών.\nΜετά το Παρίσι και το Μαϊάμι, ο Ντέιβιντ Μπέκαμ συνεχίζει το ταξίδι του στο Λονδίνο. Η πόλη αποτελεί την έμπνευση αυτής της συλλογής και αποτυπώνει πλήρως τη βρετανική, διαχρονική αίσθηση της μάρκας Eyewear by David Beckham.\n«Χωρίς αμφιβολία, το Λονδίνο είναι μία από τις καλύτερες πόλεις στον κόσμο και γι ‘αυτό αποτέλεσε και έμπνευση για τη νέα μου συλλογή γυαλιών. Η πόλη είναι γεμάτη ιστορία, η αρχιτεκτονική της είναι διαχρονική και οι δρόμοι της εμβληματικοί. Αυτές είναι και οι ιδιότητες που ήθελα να αποτυπωθούν στη συλλογή Φθινόπωρο/Χειμώνας 2021. Είμαι εξαιρετικά υπερήφανος που είμαι Λονδρέζος και αυτό ακριβώς το πάθος που έχω για την πόλη μου είναι και η βάση για τη νέα μου συλλογή» David Beckham\nDAVID BECHKAMEYEWEARΓΥΑΛΙΑΝΤΕΙΒΙΝΤ ΜΠΕΚΑΜ


Ιατροδικαστής: Τα στοιχεία δείχνουν πως το κρανίο στην Πρέβεζα ανήκει στην Αγγελική Πεπόνη\nΓια την υπόθεση του κρανίου που βρέθηκε στην ΒΙΠΕ Πρέβεζας μίλησε ο ιατροδικαστής Ιωαννίνων, Θεόδωρος Βουγιουκλάκης.\nΣυγκεκριμένα, ο Θεόδρωρος Βουγιουκλάκης τόνισε στην ΕΡΤ1 και την εκπομπή «Πρώτη Είδηση» πως έχει ολοκληρωθεί η ιατροδικαστική εξέταση και πως έχει αποσταλεί το απαραίτητο υλικό για την ταυτοποίηση με την μέθοδο του DNA.\nΠιστεύοντας πως τα αποτελέσματα από την εξέταση DNA θα βγουν σύντομα, ο ιατροδικαστής απάντησε επίσης για το αν πιστεύει πως το κρανίο που βρέθηκε στην ΒΙΠΕ Πρέβεζας ανήκει στην Αγγελική Πεπόνη, η οποία είχε εξαφανιστεί μυστηριωδώς στις 17 Ιουνίου 2010 και από τότε δεν είχε δώσει κανένα σημείο ζωής.\n«Ολα τα ευρήματα και φυσικά αναφέρομαι τόσο στην μορφολογική εξέταση όσο και στον εντοπισμό άλλων εξίσου σημαντικών στοιχείων τεκμηριώνουν πλέον την πεποίθηση ότι πρόκειται για το λεγόμενο άτομο», ανέφερε ο ιατροδικαστής Ιωαννίνων.\nΝα σημειωθεί πως τις προηγούμενες μέρες, άνδρες της 5ης ΕΜΑΚ Ιωαννίνων και εθελοντές «σάρωναν» την τάφρο, μήπως βρουν κάποιο νέο στοιχείο.\nΙστοσελίδα παρουσιάζει τον Μέγα Αλέξανδρο ως Σκοπιανό\nΘεσσαλονίκη: Γιατί οι ιδιοκτήτες στο κέντρο εγκαταλείπουν το Airbnb;


Κορέια: «Η Πόρτο αρνήθηκε πρόταση του ΠΑΟΚ για τον Ολιβέιρα» - Paokmania.Gr - Το ανεξάρτητο site των οπαδών του ΠΑΟΚ\nΤρίτη, 21 Μαΐου 2019 17:51\nΑπό arenafm.gr: Ο Πορτογάλος δημοσιογράφος Μιγκέλ Κορέια φιλοξενήθηκε στoν ARENA FM 89.4 και μίλησε για τον Σέρτζιο Ολιβέιρα και την πρόταση του ΠΑΟΚ στην Πόρτο, για να τον κάνει δικό του.\nΓια τον Σέρτζιο Ολιβέιρα: «Ο ΠΑΟΚ έχει κάνει πρόταση 5.000.000 ευρώ στον Ολιβέιρα για το 50% της ιδιοκτησίας του ποδοσφαιριστή. Η πόρτο είπε όχι, γιατί θέλει να τον πουλήσει με 12.000.000 ευρώ στο 100%. Αν δεν υπάρξει συμφωνία εν τέλει μεταξύ των δυο ομάδων, τότε θα επιστρέψει στην Πόρτο ο παίκτης.\nΠέρυσι ξεκίνησε βασικός στην ομάδα, αλλά δεν συνέχισε τόσο καλά, γι' αυτό έχασε την θέση του. Ο Κονσεϊσάο πάντως θέλει κι άλλες επιλογές, γιατί φεύγουν πολλοί παίκτες φέτος από την Πόρτο.\n«Λύτρωσε» την Πόρτο με γκολάρα ο Σέρτζιο Ολιβέιρα (video)\nΑφοσιωμένος στην Πόρτο ο Ολιβέιρα\n«Ο Κονσεϊσάο βασίζεται στον Ολιβέιρα»\nΟ Κονσεϊσάο, ο Ολιβέιρα και ο ΠΑΟΚ\n«Παρακολουθεί την περίπτωση του Ολιβέιρα η Αλ Χιλάλ»\n«Πόκερ» για Ολιβέιρα!\nΟι απαιτήσεις Πόρτο για Ολιβέιρα


Athens News Agency: News in Greek, 08-02-23\n Παγκόσμιο πρόβλημα το κλίμα\nΟι κλιματικές αλλαγές έχουν αποκτήσει τεράστια σημασία και όχι μόνο περιβαλλοντική. Εχουν σημασία οικονομική, κοινωνική, και πολιτική. Εχουν σημασία στους τομείς της υγείας, της εξωτερικής πολιτικής και της διεθνούς ασφάλειας. Στην Ευρώπη και τον κόσμο, πρόκειται για ζήτημα που απασχολεί τις πολιτικές ηγεσίες πλέον σε επίπεδο κορυφής. Είναι δεδομένο, παρά τα όσα μπορεί να διατείνονται ορισμένοι, ότι δεν πρόκειται για θέμα επικαιρότητας που θα χαθεί κάποια στιγμή από τον πολιτικό ορίζοντα.\nΤα παραπάνω ανέφερε σε ομιλία του ο επίτροπος Περιβάλλοντος κ.Σταύρος Δήμας, μιλώντας χθες σε εκδήλωση που οργάνωσε το Ινστιτούτο Δημοκρατίας Κωνσταντίνος Καραμανλής σε κεντρικό ξενοδοχείο των Αθηνών.\nΟ επίτροπος, εξέθεσε όλο το πλέγμα των κλιματικών αλλαγών και των επιπτώσεών τους και στην Ελλάδα και επισήμανε μεταξύ άλλων ότι οι κλιματικές αλλαγές οδηγούν σε αποσταθεροποίηση του κλίματος και σε ακραία ανεξέλεγκτα φαινόμενα και όχι απλώς σε μία γραμμική, προβλέψιμη υπερθέρμανση.\nΤόνισε ότι στη ζώνη της Μεσογείου και σε χώρες όπως η Ελλάδα, θα υπάρξουν σοβαρές επιπτώσεις. Η μέση ετήσια θερμοκρασία στην περιοχή αυτή έχει αυξηθεί περίπου κατά ένα βαθμό Κελσίου, ενώ η αντίστοιχη παγκόσμια αύξηση είναι 0,74 βαθμοί Κελσίου. Οι επιπτώσεις, τόνισε, θα αφορούν σε πολλούς τομείς και θα επιφέρουν πλήγμα στους διαθέσιμους φυσικούς πόρους, στην οικονομία και στον τρόπο ζωής. Θα επιταθεί το πρόβλημα της ξηρασίας, της λειψυδρίας, και θα υπάρξει επιτάχυνση της ερημοποίησης. Αν δεν ληφθούν τα μέτρα που προτείνονται σε παγκόσμιο επίπεδο οι επιπτώσεις για όλους θα είναι οδυνηρές.\nΟ επίτροπος αναφερόμενος ειδικότερα στην Ελλάδα σημείωσε ότι παραθαλάσσιες πόλεις, όπως περιοχές της Θεσσαλονίκης και του Μεσολογγίου, θα βρεθούν πιθανώς κάτω από τη στάθμη του νερού. Οσον αφορά στη φύση και τη βιοποικιλότητα, θα υπάρξει πχ μετανάστευση πτηνών από το Ταίναρο, πέρα από τα ελληνικά σύνορα, βορειότερα. Θα υπάρξουν επίσης, επιπτώσεις στην αγροτική παραγωγή και στις καλλιέργειες. Μια άλλη επίπτωση είναι ότι θα υπάρξει μεγαλύτερο πρόβλημα από τις φωτιές, που θα οδηγούν στην απώλεια δασών και στην έκλυση διοξειδίου του άνθρακα. Θα έχουμε επιπτώσεις στον τομέα της υγείας, με επανεμφάνιση ασθενειών που απαντώνται σήμερα μόνο σε θερμότερα κλίματα. Θα δεχθεί επίσης χτύπημα και ο τουρισμός.\nΟ κ. Δήμας κρούοντας τον κώδωνα του κινδύνου ανέφερε ότι οι αρνητικές συνέπειες των κλιματικών αλλαγών γίνονται σήμερα αντιληπτές ολοένα και πιο καθαρά. Η πιο δυνατή ίσως εικόνα που έχουμε σχηματίσει όλοι για τις επιπτώσεις των κλιματικών αλλαγών, είναι το λιώσιμο των πάγων στην Αρκτική. Ομως, οι επιπτώσεις δεν σταματούν εκεί. Ο επίτροπος τόνισε με έμφαση ότι αν δεν ληφθούν έγκαιρα και σε παγκόσμιο επίπεδο τα κατάλληλα μέτρα, οι συνέπειες θα είναι καταστροφικές. "Δεν πρέπει να λησμονούμε, σημείωσε, ότι το ζήτημα των κλιματικών αλλαγών αποτελεί παγκόσμιο πρόβλημα, και ως τέτοιο, απαιτεί παγκόσμια λύση. Στο ζήτημα αυτό, είπε, η Ευρωπαϊκή Ενωση έχει πρωταγωνιστικό ρόλο σε διεθνές επίπεδο. Στο Μπαλί, τον περασμένο Δεκέμβριο, στη Σύνοδο των Ηνωμένων Εθνών για το κλίμα και μετά από πολύ δύσκολη διαπραγμάτευση, πετύχαμε τους στόχους που είχαμε θέσει ως ΕΕ. Και αρχίζουν πλέον οι διαπραγματεύσεις για μια νέα διεθνή συμφωνία, που πρέπει να έχουν ολοκληρωθεί ως το τέλος του 2009", τόνισε χαρακτηριστικά ο επίτροπος Περιβάλλοντος.\nΟ κ. Δήμας απευθυνόμενος προς το πολυπληθές ακροατήριο σημείωσε ακόμα ότι το περιβάλλον, όπως και η δημοκρατία είναι δείγμα πολιτισμού. "Περιβάλλον, δημοκρατία, ανθρώπινα δικαιώματα και κοινωνική δικαιοσύνη είναι άρρηκτα συνδεδεμένα μεταξύ τους. Και η Ελλάδα και εδώ οφείλει να είναι πάντα πρωτοπόρος". Πρόσθεσε ότι υπάρχουν βεβαίως και παραδοξολόγοι αυτοί που υποστηρίζουν ότι η αλλαγή του κλίματος και η υπερθέρμανση του πλανήτη μπορεί να αποτελεί ενδεχομένως ακόμη και θετική εξέλιξη, αφού π.χ. θα φύγει ο τουρισμός από τη Μεσόγειο και θα γίνει τουριστικός προορισμός η Βόρεια Θάλασσα. ΄Η, ακόμη, ότι στη Σιβηρία, που θα έχει γίνει στο μεταξύ θερμότερη, θα μπορούν να καλλιεργούνται μπανάνες. Αν δεν ήταν άποψη ενός συμβούλου του Ρώσου προέδρου, δημοσιευμένη στο διεθνή τύπο, θα ηχούσε απλά ως αστείο, σημείωσε ο επίτροπος, τονίζοντας με έμφαση, ότι η αποσταθεροποίηση του κλίματος σημαίνει με απλά λόγια ότι δεν είναι γνωστό ποιες περιοχές θα γίνουν θερμότερες ή ψυχρότερες και ποιοι θα υποφέρουν περισσότερο.\nΟ επίτροπος επισημαίνοντας ότι η Ευρωπαϊκή Ενωση βρίσκεται σε πολύ καλό δρόμο και θα επιτύχει το στόχο της για την πρώτη περίοδο του Κιότο που λήγει το 2012, ανέφερε ότι η Ευρωπαϊκή Επιτροπή υιοθέτησε πρόσφατα στις 23 Ιανουαρίου μια πολύ σημαντική δέσμη προτάσεων για μέτρα σχετικά με τις κλιματικές αλλαγές και την ενέργεια, ώστε να επιτευχθούν οι στόχοι που είχαν τεθεί από το Ευρωπαϊκό Συμβούλιο πέρυσι.\nΟ κ. Δήμας εξέφρασε πάντως την αισιοδοξία του ότι θα υπάρξει νέα συμφωνία για το κλίμα το 2009. Σε άλλο σημείο της ομιλίας του αναφερόμενος στην Ελλάδα τόνισε, μεταξύ άλλων, ότι για τη χώρα μας σε ένα μεσοπρόθεσμο ορίζοντα μεγάλη σημασία θα έχει η βελτίωση της αποδοτικότητας και η εξοικονόμηση ενέργειας. Επίσης η Ελλάδα όπως και οι άλλες χώρες της ΕΕ ανέλαβε τη δέσμευση ως το 2020, το 20% της κατανάλωσης ενέργειας να προέρχεται από ανανεώσιμες πηγές. Η αύξηση του μεριδίου των ανανεώσιμων πηγών ενέργειας είναι σημαντική και για να το επιτύχει αυτό η χώρα μας πρέπει να χαράξει ολοκληρωμένη στρατηγική, τόνισε ο επίτροπος. Οι τοπικές κοινωνίες είπε, πρέπει να συμμετέχουν και αυτές στις διαδικασίες με σωστή πληροφόρηση για τα περιβαλλοντικά και οικονομικά οφέλη, που αποφέρουν οι ανανεώσιμες πηγές ενέργειας.\nΠαράλληλα ανέφερε ότι, σύμφωνα και με πρόσφατη μελέτη της Εταιρίας Συμβούλων Μακίνζι, επενδύσεις σε ετήσια βάση στον τομέα της εξοικονόμησης ενέργειας, ύψους 170 δισ. δολαρίων σε παγκόσμιο επίπεδο θα απέδιδαν ετήσιο κέρδος περίπου 17% ή το ποσό των 29 δισ. δολαρίων. Αυτές οι επενδύσεις που θα περιελάμβαναν μόνο χαμηλού κόστους, εύκολης εφαρμογής, και άμεσης απόδοσης μέτρα εξοικονόμησης ενέργειας, θα οδηγούσαν σε πολύ σημαντικές μειώσεις εκπομπών διοξειδίου του άνθρακα. Υπάρχουν πχ μεγάλα περιθώρια για τη βελτίωση της αξιοποίησης της ενέργειας στα εμπορικά κτίρια και τις κατοικίες και μάλιστα όχι μόνο στις νέες κατασκευές αλλά και στις παλιές. Εχει υπολογιστεί, είπε ο επίτροπος, ότι το 40% των εκπομπών διοξειδίου του άνθρακα οφείλεται στα κτίρια.\nΟ επίτροπος Περιβάλλοντος σημείωσε ακόμα ότι η εφαρμογή της δέσμης μέτρων έχει κόστος για όλα τα κράτη μέλη. Η κατανομή ωστόσο αυτού του κόστους, στην πρόταση της Ευρωπαϊκής Επιτροπής έχει γίνει με δίκαιο τρόπο. Το κόστος εφαρμογής για την Ελλάδα θα προσεγγίσει το 0,6% του ΑΕΠ.\nΥπάρχει πάντως γενική συναίνεση, τόνισε ο επίτροπος, ότι όποιος κάνει γρήγορες και έξυπνες κινήσεις σε αυτό το πεδίο θα έχει μικρότερο κόστος. Το απαιτούμενο κόστος εν γένει υπερεκτιμάται, σημείωσε, διότι δεν λαμβάνονται υπόψη οι παράπλευρες θετικές επιπτώσεις. Για παράδειγμα η μείωση της χρήσης των ορυκτών ενεργειακών πόρων, ιδίως του πετρελαίου, θα μειώσει το κόστος της σχετικής δαπάνης εισαγωγής των εν λόγω πόρων και θα ενισχύσει ουσιαστικά την ασφάλεια του ενεργειακού εφοδιασμού. Παράλληλα η μείωση των εκπομπών διοξειδίου του άνθρακα θα συμβάλει στη βελτίωση της ποιότητας του ατμοσφαιρικού αέρα, δημιουργώντας έτσι τεράστιο όφελος για την υγεία.\nΕπίσης σήμερα στους διάφορους τομείς πολιτικής πρέπει να ενσωματώνονται το περιβάλλον και οι κλιματικές αλλαγές. Το ισοζύγιο διοξειδίου του άνθρακα πρέπει να αποτελεί κρίσιμο κριτήριο των επιχειρηματικών και οικονομικών σχεδιασμών, τόνισε ο επίτροπος. Αντίθετα, είπε, στην περίπτωση που δεν τηρηθούν οι υποχρεώσεις μείωσης εκπομπών, προκύπτει οικονομική επιβάρυνση για εκείνους που αδράνησαν.\nΤέλος, ο επίτροπος στάθηκε στη μεγάλη σημασία που έχει η ευαισθητοποίηση των πολιτών, τονίζοντας ότι είναι καθήκον μας να καλλιεργήσουμε την οικολογική συνείδηση, οι γονείς στα παιδιά, οι δάσκαλοι στους μαθητές, οι πολιτικοί στους πολίτες.\nΜε τηλεοπτική συζήτηση μεταξύ των δύο διεκδικητών της προεδρίας Ιωάννη Κασουλίδη και Δημήτρη Χριστόφια, έληξε χθες το βράδυ, η προεκλογική εκστρατεία για το δεύτερο γύρο των προεδρικών εκλογών της Κύπρου, την Κυριακή.\nΣύμφωνα με εκτιμήσεις δημοσιογράφων και αναλυτών, η συζήτηση ήταν η πιο ζωντανή από τις τρεις που έγιναν στη διάρκεια ολόκληρης της προεκλογικής εκστρατείας και ίσως η καλύτερη που έγινε σε προεδρικές εκλογές.\nΟι δύο διεκδικητές είχαν την ευκαιρία να παρουσιάσουν τις θέσεις για το Κυπριακό και την εσωτερική διακυβέρνηση, με έμφαση στο οικονομικό μοντέλο που θα ακολουθήσουν.\nΤο βασικό μήνυμα του κ. Κασουλίδη ήταν ότι το μέλλον της Κύπρου βρίσκεται στην Ευρώπη και στις συμμαχίες που πρέπει να αναπτυχθούν στον ευρωπαϊκό χώρο προκειμένου να εξασφαλισθεί υποστήριξη στις θέσεις για το κυπριακό, καθώς και στην εφαρμογή του ευρωπαϊκού οικονομικού μοντέλου της οικονομίας της ελεύθερης αγοράς.\nΟ κ. Κασουλίδης αμφισβήτησε τη δυνατότητα του κ. Χριστόφια να αξιοποιήσει τον ευρωπαϊκό χώρο λόγω του ευρωσκεπτικισμού του και παρουσιάστηκε ως ο ηγέτης που μπορεί να κινηθεί άνετα και αποτελεσματικά στην Ευρώπη και να εφαρμόσει ένα σύγχρονο ευρωπαϊκό μοντέλο, σε αντίθεση με τον κ. Χριστόφια, λόγω των πολιτικών καταβολών του.\nΟ κ. Χριστόφιας απέρριψε τη θέση για ευρωσκεπτικισμό και πρόβαλε την υποστήριξη που είχε από τον ευρωπαϊκό σοσιαλιστικό χώρο και την παράταξη της ευρωπαϊκής αριστεράς στο Ευρωκοινοβούλιο.\nΕπίσης παρουσιάστηκε ως ο άνθρωπος που παρέχει τα εχέγγυα να υλοποιήσει το πρόγραμμά του, αναφέροντας ευθέως ότι πίσω από τον κ. Κασουλίδη θα είναι ο δυναμικός πρόεδρος του Δημοκρατικού Συναγερμού Νίκος Αναστασιάδης.\nΟ κ. Κασουλίδης απάντησε ότι όταν υπέβαλλε την υποψηφιότητά του ξεκαθάρισε στο ΔΗΣΥ ότι οι δεσμεύσεις του θα είναι μόνον έναντι του λαού και ότι η θέση του αυτή έγινε δεκτή.\nΗ συζήτηση άναψε όταν ο κ. Χριστόφιας αναφέρθηκε σε μηνύματα SMS και ηλεκτρονικά μηνύματα που υποστήριξε ότι είχαν υβριστικό περιεχόμενο. Υποστήριξε επίσης ότι προέρχονταν από το επιτελείο του Ιωάννη Κασουλίδη και κατηγόρησε ονομαστικά την 25χρονη κόρη του ανθυποψηφίου του Ιωάννα για ενεργό συμμετοχή στην αποστολή τους.\nΟ κ. Κασουλίδης αντέδρασε έντονα και διαμαρτυρήθηκε για την προσωπική επίθεση εναντίον της κόρης του και γιατί το επιτελείο του κ. Χριστόφια ανήγαγε το ζήτημα σε μείζον θέμα συζήτησης τις τελευταίες δύο ημέρες. Αντέστρεψε το επιχείρημα, αναφέροντας ότι ανάλογα μηνύματα στάληκαν και από την άλλη πλευρά, αλλά ποτέ δε διανοήθηκε ότι πίσω από αυτά βρισκόταν ο κ. Χριστόφιας.\nΣε κάποιο σημείο έγινε αναφορά και σε διαπαιδαγώγηση των παιδιών των υποψηφίων. Ο κ. Κασουλίδης είπε ότι η οικογένειά του δεν έχει ανάμιξη στην πολιτική, ότι αυτός που θα εκλεγεί είναι ο ίδιος και δεν θα γίνει επιλογή οικογενειακής δυναστείας και για το λόγο αυτό η οικογένειά του έπρεπε να αφεθεί έξω από την αντιπράθεση. Ο κ. Χριστόφιας ανταπάντησε ότι ο ίδιος διαπαιδαγώγησε τα παιδιά του να είναι πολιτικοποιημένα.\nΈνα άλλο θέμα που αναδείχθηκε στη διάρκεια της συζήτησης ήταν η ανάμιξη του Αρχιεπισκόπου Χρυσοστόμου στην προεκλογική εκστρατεία και η υποστήριξή του προς τον Ιωάννη Κασουλίδη.\nΟ κ. Χριστόφιας επέκρινε τον Αρχιεπίσκοπο για τη στάση του και ισχυρίστηκε ότι ο κ. Κασουλίδης ανέλαβε δεσμεύσεις έναντι του προκαθημένου της κυπριακής εκκλησίας, ιδιαίτερα όσον αφορά στο διορισμό του Υπουργού Παιδείας.\nΟ κ. Κασουλίδης απέρριψε τον ισχυρισμό, λέγοντας ότι δεν ανέλαβε καμιά δέσμευση. Επικαλέστηκε τη μαρτυρία άλλων που παρευρίσκονταν στη συνάντησή του με τον Αρχιεπίσκοπο που, όπως ανέφερε, απλώς ανέπτυξε τις θέσεις του για το κυπριακό και την παιδεία, όπως είχε δικαίωμα να το πράξει.\nΣτην κατακλείδα της συζήτησης ο κ. Χριστόφιας απευθύνθηκε προς τους οπαδούς των κομμάτων που τον στηρίζουν για να τον αναδείξουν στην προεδρία της δημοκρατίας.\nΟ κ. Κασουλίδης απευθύνθηκε απβ ευθείας στους ψηφοφόρους ανεξάρτητα από τον κομματικό χώρο στον οποίο ανήκουν ή τον οποίο υποστηρίζουν και ζήτησε τη ψήφο τους για εφαρμογή όσων είναι κοινά για όλους και που αναφέρονται στο μέλλον της Κύπρου στην καρδιά της Ευρώπης.\nΣτο τέλος της συζήτησης οι δύο υποψήφιοι έδωσαν τα χέρια. Κατά τον κ. Χριστόφια, «αλληλοσυγχωρήθηκαν» και ευχήθηκαν ο ένας στον άλλο καλή τύχη, ενώ ο κ. Κασουλίδης είπε ότι θεώρησε ότι έπρεπε να πλησιάσει τον κ. Χριστόφια και να του δώσει το χέρι.\nΚατά την έξοδό τους από το στούντιο, ο κ. Χριστόφιας εκτίμησε ότι η συζήτηση ήταν καλή και ζωντανή, αλλά πολιτισμένη και ότι δεν υπήρξε ένταση.\nΟ κ. Κασουλίδης συμφώνησε σε γενικές γραμμές με την εκτίμηση αυτή, αλλά και πάλι διαμαρτυρήθηκε έντονα για την προσωπική επίθεση εναντίον της κόρης του, την οποία χαρακτήρισε άδικη. Ενώ μιλούσε, τον πλησίασε η κόρη του και φανερά στεναχωρημένη τον αγκάλιασε και τον φίλησε.\nΔύο από τα πέντε κανάλια που μετέδιδαν τη συζήτηση διενήργησαν τηλεψηφοφορίες, που είχαν μεγάλες αποκλίσεις μεταξύ τους.\nΣτην τηλεοψηφοφορία του ΑΝΤ1 Κύπρου με το ερώτημα «ποιος σας πείθει περισσότερο» ποσοστό 50,5% πήγε στον κ. Χριστόφια και 49,5% στον κ. Κασουλίδη.\nΣτην τηλεψηφοφορία του ΣΙΓΜΑ, το ποσοστό του κ. Κασουλίδη ήταν 73% και του κ. Χριστόφια 27%.\nΗ ανεξαρτησία του Κοσόβου δημιουργεί ένα "φρικτό προηγούμενο" που θα "γυρίσει στα μούτρα" των Δυτικών, δήλωσε ο ρώσος πρόεδρος Βλαντιμίρ Πούτιν σε συνάντηση που είχε με τους ηγέτες των κρατών της Κοινοπολιτείας Ανεξαρτήτων Κρατών (ΚΑΚ).\n"Το προηγούμενο του Κοσόβου είναι ένα φρικτό προηγούμενο. Ντε φάκτο θα τινάξει στον αέρα το σύστημα των διεθνών σχέσεων που υπάρχει όχι μόνο εδώ και μερικές δεκάδες χρόνια, αλλά εδώ και εκατοντάδες χρόνια", εκτίμησε ο Βλαντιμίρ Πούτιν.\nΑναφερόμενος στις χώρες που αναγνώρισαν την κήρυξη της ανεξαρτησίας του Κοσόβου, ο ρώσος πρόεδρος εκτίμησε ότι η κατάσταση θα έχει "απρόβλεπτες συνέπειες".\n"Δεν σκέφτονται τις συνέπειες αυτών που κάνουν. Τελικά είναι σαν ένα ραβδί με δυο άκρες και η μια άκρη μια ημέρα θα τους γυρίσει στα μούτρα", πρόσθεσε ο Πούτιν.\nana2html v2.01 run on Saturday, 23 February 2008 - 7:30:15 UTC


Κάμερα ζιζάνιο | Hartaetoi\nTag Archives: Κάμερα ζιζάνιο\nEditorial #4 ( 5-12 δεκεμβρίου )\nΌπως έχω πεί και σε προηγούμενη δημοσίευση, κατοικώ στον Πύργο Ηλείας. Κάθε χρόνο διεξάγεται το φεστιβάλ κινηματογράφου Ολυμπίας για παιδιά και νέους μαζί με την ευρωπαική συνάντηση νεανικής οπτικοακουστικής δημιουργίας camera zizanio, το Blog του οποίου θα αναρτηθεί στα αγαπημένα μου. Οι ταινίες που διαγωνίζονται κάθε χρόνο είναι εξαιρετικές και πραγματικά δε βλέπω την ώρα να αρχίσουν οι προβολές. Επίσης γίνονται και παράλληλες εκδηλώσεις, όχι μόνο στον Πύργο, αλλά και σε όλες τις πόλεις του νομού (Αμαλιάδα, Κρέστενα, Ζαχάρω κλπ) Διεξάγονται επίσης και σεμινάρια. Είναι μια φανταστική χειμωνιάτικη εκδήλωση που δεν πρέπει να χάσετε. Αξίζει τον κόπο να κάνετε ένα ταξειδάκι και να παρακολουθήσετε όμορφες ταινίες και καταπληκτικά αφιερώματα. Οπωσδήποτε πρέπει να πάρετε και τα παιδιά σας μαζί. Είναι προυπόθεση άλλωστε. Σκεφτείτε ότι το θέταρο Απόλλων που προβάλλονται οι ταινίες γεμίζει με παιδιά. Είναι καταπληκτικό αυτό. Αντί δηλαδή οι μεγάλοι να μυούν τα παιδιά στην έβδομη τέχνη, γίνεται ακριβώς το αντίθετο. Τα παιδιά έχουν τον πρώτο και τελευταίο λόγο σε αυτό το φεστιβάλ και γι αυτό όλοι μας πρέπει να το στηρίζουμε. Είναι ένα μεγάλο πολιτιστικό γεγονός. Φέτος το φεστιβάλ θα ξεκινήσει στις 5 Δεκεμβρίου και θα λήξει στις 12 Δεκεμβρίου. Και για να είμαι δίκαιη θα σας δώσω μία πολύ μικρή γεύση για το τι συμβαίνει κάθε χρόνο στο νομό Ηλείας:\nFiled under Editorial and tagged φεστιβάλ κινηματογράφου Ολυμπίας, Κάμερα ζιζάνιο, για παιδιά και νέους |\tΣχολιάστε


Τελικά δεν έλκονται μόνο τα ετερώνυμα, αλλά και οι συνάδελφοι - Daily-News.GR\n20 Νοεμβρίου 2015, 15:41\tΣεξ & Σχέσεις 69 Προβολές\nΤι ποσοστά δίνουν οι ερευνητές για τις σχέσεις στα γραφεία\nΣύμφωνα με έρευνα που πραγματοποιήθηκε στην Αμερική για το Match.com, διαπιστώθηκε ότι σχεδόν το 1/3 των ανθρώπων έχουν συνάψει σχέση με συνάδερφό τους ενώ το 65% έχουν κάνει one night stand και το 56% των ανδρών έχουν φλερτάρει διαδικτυακά με συνάδερφό τους. Στην έρευνα μάλιστα συμμετείχαν 5.600 άνδρες και γυναίκες!\nΓια να γίνουμε πιο συγκεκριμένοι, οι άντρες φαίνεται πώς αρέσκονται περισσότερο στην ιδέα να κάνουν κάτι με γυναίκα από το εργασιακό τους περιβάλλον αφού το 57% των ανδρών δήλωσαν ότι φαντασιώνονται το σεξ με τις συναδέλφους τους (σε σύγκριση με 29% των γυναικών). Εντύπωση επίσης προκαλεί το συντριπτικό 46% των αντρών που δηλώνουν ότι θα ήθελαν να κάνουν έστω ένα one-night stand με κάποια που συνεργάζονται στενά ενώ το αντίστοιχο ποσοστό των γυναικών είναι μόλις 15%.\nΜάλιστα το ήμισυ των ερωτηθέντων δήλωσε ότι μια ευτυχισμένη σχέση είναι πιο σημαντικό για εκείνους παρά η δουλειά τους!\nΤώρα λοιπόν που διαβάσατε όλα αυτά τα ποσοστά , καταλαβαίνετε ότι δεν είστε η μόνη που βλέπει με άλλο μάτι τον τύπο από το τμήμα Πληροφορικής!\nΕτικέτεςέλκονται ετερώνυμα συνάδελφοι\nΠροηγούμενος Η γεύση είναι καλωδιωμένη στον εγκέφαλο


Απολιτίκ millennials | LiFO\nΠερισσότερα επεισόδια από την σειρά:\nΑν σας αρέσουν τα podcasts της Lifo, τότε μπορείτε να κατεβάζετε δωρεάν και να τα ακούτε όποτε θέλετε, ακόμη και εκτός δικτύου, μέσω της Apple , του Spotify ή της Google.\nΤελικά, καλά τα κατάφερες!\nΑυτοβιογραφικά πορτρέτα ανθρώπων κάθε ηλικίας, τάξης, φύλου, καταγωγής ή επαγγέλματος, που ζουν στην πόλη της Αθήνας, τώρα και ηχητικά.\nΤα podcasts του Στάθη Τσαγκαρουσιάνου\nΤα Ημερολόγια του μεγάλου Έλληνα ποιητή, σε μια συμπαραγωγή της LIFO και της Εθνικής Λυρικής Σκηνής.\nΤο podcast του Άρη Δημοκίδη και του site Mικροπράγματα\nΟ Άγγελος Παπαδημητρίου πριν από 40 χρόνια στο δωμάτιο του, ηχογραφεί κασσέτες για τους φίλους του.\nΗ ιστορικός, αθηναιογράφος και συγγραφέας κ. Άρτεμις Σκουμπουρδή μιλά για τους λοιμούς και τα θανατικά –κολωνάκια και ξόρκια– διαχρονικά στην Αθήνα.\nΚαραντίνα με παιδί: Πώς τα βγάζει πέρα μια μάνα.\nΗ συγγραφέας και νομικός Ροζίτα Σπινάσα μίλησε στη Νίκη Χάγια για το πώς βιώνει την καραντίνα μαζί με τον 8χρονο γιο της και θυμάται τη μέρα που έπαιξαν μαζί ποδόσφαιρο στο σαλόνι\nΌσα δεν ξέρατε για τη ΛΟΑΤΚΙ+ ορολογία (και θέλατε να ρωτήσετε)\nΤι σημαίνει queer; Ποια η διαφορά ανάμεσα στον σεξουαλικό προσανατολισμό και την ταυτότητα φύλου; Πότε λέμε ότι ένα άτομο είναι trans; Ποιες λέξεις είναι κακοποιητικές για τη ΛΟΑΤΚΙ+ κοινότητα; Μια συζήτηση του Αλέξανδρου Διακοσάββα με τις ειδικούς ψυχικής υγείας και διδάσκουσες των μαθημάτων για τις ΛΟΑΤΚΙ+ ταυτότητες σε Πάντειο και ΠΑΔΑ, Νάνσυ Παπαθανασίου και Έλενα-Όλγα Χρηστίδη.\n«Γκίκα, θέλουμε ξανά τις συνταγές σου!»\nΤι πρέπει να κάνουμε για να μην είμαστε με τα μυαλά στα κάγκελα μέσα στο lockdown\nΕίναι η yoga για όλους, δάσκαλε;\nH Νίκη Χάγια κάθισε οκλαδόν δίπλα στο δάσκαλο yoga Ευάγγελο Αποστολόπουλο και μίλησαν για το πώς μοιάζει η φώτιση, για το πώς είναι να είσαι σιωπηλός για 10 μέρες και για την πραγματική ζωή ενός δυτικού yogi.\nΈνας vegan μάγειρας λέει\nΟ vegan μάγειρας Αντρέας Τζουανόπουλος μιλάει για το τελευταίο του γεύμα και τις δονήσεις της τροφής.\nΤο Παιδί Τραύμα και ο M. Hulot σε μία κουβέντα για τον ρόλο των μουσικοκριτικών σήμερα.\nPodcast/ Το νέο graphic novel του Γιώργου Γούση και του Γιάννη Ράγκου, οι «Ληστές».\n«Ληστές - Η ζωή και ο θάνατος των Γιάννη και Θύμιου Ντόβα»: Η ιστορία δύο θρυλικών ληστών της Ηπείρου των αρχών του 20ου αιώνα γίνεται ένα συναρπαστικό σάγκα με στοιχεία νουάρ και ελληνικού γουέστερν.\nPodcast/ Πού πάνε το σεξ και οι φίλοι όταν κάνεις παιδί;\nΗ Νίκη Χάγια θέτει τα ζητήματα ενός νέου γονέα και η σύμβουλος οικογένειας Αντωνία Μπάγια τα λύνει\nPodcast/ Ένας καλός άνθρωπος, ο Άλλος Άνθρωπος, μιλάει στον Μ.Hulot\nΈχει βοηθήσει. Έχει συμπαρασταθεί σε όσους το έχουν ανάγκη και έχει οργανώσει ένα κύμα αλληλεγγύης που συνεχώς μεγαλώνει. O M.Hulot τον συνάντησε στον χώρο που φιλοξενεί τις δράσεις του Άλλου Ανθρώπου, στο ισόγειο της οδού Μεγάλου Αλεξάνδρου στον Κεραμεικό και μίλησε μαζί του.\nPodcast/ Υπάρχει ένα κόλπο για να γίνεις ευτυχισμένος. Και το μάθαμε.\nΗ Νίκη Χάγια συζητάει με την κλινική ψυχολόγο Τατιάνα Γιομπαζολιά για το αν τελικά υπάρχει ευτυχία και πώς τη βρίσκουμε.\nDESIGN Εικόνες από το νέο μουσείο της Κίνας που σχεδίασε ο Tadao Ando\nΕΛΛΑΔΑ Κορωνοϊός: Στην Ελλάδα το φάρμακο που χορηγήθηκε στον Τραμπ - Ποιοι θα το πάρουν\nΕΛΛΑΔΑ Χαρδαλιάς: Δύο νέα μέτρα από Δευτέρα- Σε 5 περιφέρειες τα περισσότερα ενεργά κρούσματα


Το Σμήνος Γαλαξιών Της Παρθένου – Night Sky Greece\nΑπό την Αλυσίδα του Markarian έως το Μ64.\nPhoto Credit & Copyright: Rogelio Bernal Andreo, www.DeepSkyColours.com, NASA APOD 24-06-2017\nΣτο Σμήνος της Παρθένου υπάρχουν περίπου 2000 γαλαξίες, αρκετοί από αυτούς ορατοί με ερασιτεχνικά τηλεσκόπια από σκοτεινό ουρανό τα βράδια της άνοιξης. Το σμήνος έχει εύρος περίπου 8 μοίρες στον ουρανό και βρίσκεται ανάμεσα στον αστερισμό της Παρθένου και στον αστερισμό Κόμη Βερενίκης. Το πιο λαμπερό μέλος του σμήνους είναι ο ελλειπτικός γαλαξίας Μ49. Ο γαλαξίας Μ49 βρίσκεται 8,5 μοίρες χαμηλά και δεξιά του αστέρα ε' Παρθένου, ή αλλιώς γνωστού ως Προτρυγετήρ. Αν στρέψετε το τηλεσκόπιο σας ανάμεσα στα αστέρια ε' Παρθένου και β' Λέοντος θα βρείτε μία μεγάλη περιοχή με λαμπερούς γαλαξίες, όπως ο Μ84, ο Μ86 έως τον Μ91. Αυτοί οι γαλαξίες βρίσκονται στην "καρδιά" του σμήνους και αποτελούν μαζί με άλλους την εντυπωσιακή "Αλυσίδα του Μαρκάριαν". Το κέντρο του Σμήνους της Παρθένου είναι περίπου 70 εκατομμύρια έτη φωτός μακριά.\nΗ Αλυσίδα γαλαξιών του Markarian. Πήρε το όνομα της από τον Αρμένιο αστροφυσικό Benjamin Markarian.\nPhoto Credit & Copyright: Sergio Kaminsky, NASA APOD 31-03-2019\nΟ αστερισμός της Παρθένου είναι ένας επιμήκης αστερισμός, ο δεύτερος μεγαλύτερος σε μέγεθος μετά την Ύδρα. Είναι αστερισμός του Ζωδιακού Κύκλου και ο μεγαλύτερος από αυτούς. Συνορεύει με του αστερισμούς Κόμη Βερενίκης, Λέοντα, Ύδρα, Κρατήρ, Κόραξ, Ζυγό και Βοώτη. Η Παρθένος απεικονίζεται στον ουρανό ως μία γυναικεία μορφή με φτερά που κρατάει ένα στάχυ. Σχετίζεται από την αρχαιότητα με την συγκομιδή και τον θερισμό, επειδή ο ήλιος διέπει τον αστερισμό εκείνη περίπου την εποχή. Ο κύριος και λαμπρός αστέρας Στάχυς δείχνει το αριστερό χέρι της Παρθένου. Στην αρχαία Ελλάδα η Παρθένος ταυτιζόταν με την Δήμητρα, την θεά της Γεωργίας.\nΗ Κόμη Βερενίκης είναι αστερισμός του βόρειου ημισφαιρίου και είναι αμφιφανής στην Ελλάδα. Αμφιφανής αστερισμός είναι ένας αστερισμός που μπορεί να παρατηρηθεί περιορισμένα κατά την διάρκεια του 24ώρου, δηλαδή βρίσκεται για κάποιο περιορισμένο χρόνο πάνω από τον ορίζοντα του τόπου παρατήρησης. Το σύνολο των αστέρων του αστερισμού αυτού αποτελεί ένα ανοικτό σμήνος, δηλαδή άθροισμα αστέρων που περιστρέφονται γύρω από ένα κοινό κέντρο μάζας που απέχει από την Γη 264 έτη φωτός. Ο αστερισμός οφείλει το όνομά του στην Βερενίκη Β', σύζυγο του Πτολεμαίου Γ' του Ευεργέτη Φαραώ στην Αίγυπτο κατά την ελληνιστική περίοδο. Ο θρύλος λέει πως η Βερενίκη αφιέρωσε στην θεά Αφροδίτη τα πλούσια και πανέμορφα μαλλιά της, προκειμένου ο Πτολεμαίος να επιστρέψει ασφαλής από τον Τρίτο Συριακό Πόλεμο. Ο Φαραώ επέστρεψε με μία σειρά από νίκες και έτσι η Βερενίκη εκπλήρωσε το τάμα της, την άλλη μέρα όμως τα μαλλιά της είχαν εξαφανιστεί από τον ναό. Ένας μαθηματικός και αστρονόμος που ζούσε στην αυλή του Φαραώ υποστήριξε πως οι θεοί τοποθέτησαν την χαμένη κόμη της Βερενίκης ανάμεσα στα αστέρια.\nΑπόψε, όλο το βράδυ, αν έχετε κάποιο ερασιτεχνικό τηλεσκόπιο προσπαθήστε να παρατηρήσετε το εντυπωσιακό Σμήνος της Παρθένου. Ακόμα όμως και αν δεν έχετε κάποιο μέσο, δοκιμάστε να δείτε τον αστερισμό της Παρθένου και τους γειτονικούς αστερισμούς. Από μία σχετικά σκοτεινή τοποθεσία, το θέαμα του νυχτερινού ουρανού θα σας εντυπωσιάσει.


Gauby Calcinaires Rouge - Mr. Vertigo\nΚρασιά>Gauby Calcinaires Rouge\nΓια πολλά χρόνια ήταν δεύτερης διαλογής, μια περιοχή χαραγμένη στο μυαλό μας απλά ως το δεύτερο συνθετικό του χαοτικού Languedoc-Roussillon. Μια αστείρευτη πηγή φτηνών κρασιών μαζικής παραγωγής, για την ακρίβεια υπερώριμες αλκοολικές βόμβες φρούτου. Ποιός μπορούσε να φανταστεί ότι παραγωγοί όπως ο Gerard Gauby θα αποκάλυπταν την πραγματική αλήθεια του Roussillon που σήμερα βάζει υποψηφιότητα για τα καλύτερα ερυθρά του Γαλλικού Νότου; Το Calcinaires Rouge είναι η πιο θαυμάσια εισαγωγή στα κρασιά του Gerard από τα κλασικά στην περιοχή Syrah, Mourvedre, Grenache και Carignan. Τα κυπελλοειδή αμπέλια είναι τα πιο νεαρά του κτήματος και η καλλιέργεια είναι λεπτομερής και βιοδυναμική, προσαρμοσμένη στη ζέστη και τον άνεμο της περιοχής. Το πιπεράτο φρούτο διεγείρει το ώριμο και στρογγυλό στόμα σε ένα κρασί που κουβαλάει την υπέροχη φρεσκάδα της νιότης.\n3500-4000 ρίζες / στρέμμα\n30 HL /HA\nΤο κρασί ζυμώνει με αυθόρμητες ζύμες, σε ένα συνδυασμό τσιμέντου και δρύινων δεξαμενών και ωριμάζει για οκτώ μήνες σε αυτά. Έχει αυτόν τον υπέροχο πιπεράτο χαρακτήρα των κρασιών του Ροδανού αλλά με πολύ συγκρατημένο αλκοόλ και περισσότερο φρέσκο παρά υπερώριμο φρούτο. Οι τανίνες του είναι μαλακές και ρέουν στο στόμα, διαθέτοντας τόσο εύρος όσο και πυκνότητα. Δεν υπάρχει κάτι που να κρύβει τη Μεσογειακή του προέλευση αλλά πουθενά δεν υπάρχει το στοιχείο της υπερβολής και μαρμελάδας φρούτου που συχνά συναντάται στα κρασιά που προέρχονται από το Νότο. Το κλειδί στο Calcinaires Rouge είναι η μαγική του ισορροπία.


12η ΤΑΚΤΙΚΗ ΣΥΝΕΔΡΙΑΣΗ Δημοτικού Συμβουλίου - Δήμος Καρπενησίου\nΔημοσιεύσεις 12η ΤΑΚΤΙΚΗ ΣΥΝΕΔΡΙΑΣΗ Δημοτικού Συμβουλίου\n12η ΤΑΚΤΙΚΗ ΣΥΝΕΔΡΙΑΣΗ Δημοτικού Συμβουλίου\nΣας προσκαλούμε στην 12η ΤΑΚΤΙΚΗ ΣΥΝΕΔΡΙΑΣΗ που θα γίνει στην αίθουσα Συνεδριάσεων του Δημοτικού Συμβουλίου στην οδό Ν.Τσιαμπούλα (κτίριο ΚΑΠΗ 3ος όροφος) στις είκοσι μία (21) του μηνός Αυγούστου 2017 ημέρα Δευτέρα και ώρα 18.00μμ σύμφωνα με τις διατάξεις του άρθρου 67 του Ν.3852/2010 για συζήτηση και λήψη αποφάσεων στα παρακάτω θέματα:\nΈγκριση πρακτικών προηγουμένων συνεδριάσεων .\nΧρηματοδότηση δράσεων διαλογής στην πηγή (εισηγητής ο Δήμαρχος κ. Νικόλαος Σουλιώτης ).\nΑναμόρφωση προϋπολογισμού (εισηγήτρια η αντιδήμαρχος κ. Κονιαβίτη Ευδοξία).\nΕπί εγγράφου της ΚΕΔΕ για λήψη απόφασης του Δήμου μας, σχετικά με Αίτημα Συμπαράστασης για την συγκέντρωση υπογραφών για την διεκδίκηση του επαναπατρισμού του αγάλματος της Αφροδίτης της Μήλου.(εισηγήτρια η Γ.Γ κ Γ.Χορμόβα).\nΟρισμός εκπροσώπου στη Γ.Σ του ΦοΔΣΑ Στερεάς Ελλάδας ΑΕ. (εισηγήτρια η αντιδήμαρχος κ. Κονιαβίτη Ευδοξία).\nΛήψη απόφασης έγκρισης καταβολής του μετοχικού κεφαλαίου που αναλογεί στο Δήμο μας ποσού 8.380,00 € στον Περιφερειακό ΦοΔΣΑ Στερεάς Ελλάδας ΑΕ. (εισηγήτρια η αντιδήμαρχος κ. Κονιαβίτη Ευδοξία).\nΈγκριση – Ψήφιση πιστώσεων α) Συνδιοργάνωση εκδήλωσης τελετής παραλαβής λεωφορείου ΑΜΕΑ (δωρεά Σ.Νιάρχου) β) Συνδιοργάνωση εκδήλωσης ορεινού τρεξίματος ΔΕ Δομνίστας και γ) Συμμετοχή του Δήμου για την απονομή των βραβείων στον Διεθνή Αρχιτεκτονικό διαγωνισμό στη Σεούλ (εισηγήτρια η αντιδήμαρχος κ. Κονιαβίτη Ευδοξία).\nΥπογραφή προγραμματικής σύμβασης μεταξύ Δήμου και ΤΕΙ Στερεάς Ελλάδας (Τμήμα Δασοπονίας)ΔΦΠ Καρπενησίου (εισηγήτρια η αντιδήμαρχος κ. Γκαρίλα Γεωργία).\nΑποδοχή πιστώσεων σχολικών επιτροπών (οι πιστώσεις αφορούν συντηρήσεις επισκευές σχολικών κτιρίων ). (εισηγήτρια η αντιδήμαρχος κ. Γκαρίλα Γεωργία).\nΑνασυγκρότηση μελών επιτροπής τουριστικής ανάπτυξης και προβολής του Δήμου (ΑΔΣ 87/2017) εισηγητής ο δημοτικός σύμβουλος κ.Κατσούδας Παναγιώτης.\nΕπιστροφή χρηματικού ποσού σε ιδιώτη(εισηγήτρια η αντιδήμαρχος κ. Κονιαβίτη Ευδοξία).\nΛήψη απόφασης για εκμίσθωση δημοτικού καταστήματος στην Αγία Παρασκευή της ΤΚ Δομιανών. (εισηγήτρια η αντιδήμαρχος κ. Κονιαβίτη Ευδοξία).\nΣυμπλήρωση της 11/2017 απόφασης (αφορά χαρακτηρισμό δεκτικών αριθμών) (εισηγήτρια η αντιδήμαρχος κ. Κονιαβίτη Ευδοξία).\nΈγκριση 2ου τριμήνου εσόδων εξόδων έτους 2017 (εισηγήτρια η αντιδήμαρχος κ.Κονιαβίτη Ευδοξία).\nΕπέκταση δημοτικού φωτισμού (έγκριση -ανακοστολόγηση) (εισηγήτρια η αντιδήμαρχος κ.Κονιαβίτη Ευδοξία).\nΔιαγραφή οφειλών(εισηγήτρια η αντιδήμαρχος κ.Κονιαβίτη Ευδοξία).\nΠαραχώρηση δικαιωμάτων διαρκούς χρήσης οστεοθυρίδων στην ΤΚ Μεγάλου Χωριού(εισηγήτρια η αντιδήμαρχος κ.Κονιαβίτη Ευδοξία).\nΠαράταση ταφής στην ΤΚ Μεγάλου Χωριού (εισηγήτρια η αντιδήμαρχος κ.Κονιαβίτη Ευδοξία).\nΠαραχώρηση δικαιώματος για σύσταση οικογενειακού τάφου (2 θέσεων) στο Νέο Κοιμητήριο Καρπενησίου τον κ. Φλώρο Εμμανουήλ (εισηγήτρια η αντιδήμαρχος κ.Κονιαβίτη Ευδοξία).\nΈγκριση 1ου ΑΠΕ του έργου: «Ανάπλαση κοινόχρηστων χώρων στην περιοχή της Αγίας Παρασκευής» με ανάδοχο την ΑΚΡΑ ΜΕΛΕΤΗ ΔΟΜΗΣΗ Ο.Ε.\nΈγκριση πρωτοκόλλου προσωρινής παραλαβής του έργου «Επισκευή στέγης κτιρίου αποδυτηρίων προπονητικού κέντρου» αναδόχου κ. Αθανασιάδη Βασιλείου.\nΈγκριση πρωτοκόλλου προσωρινής παραλαβής του έργου» Διευθέτηση ομβρίων στην ΤΚ Μεσοκώμης» αναδόχου κ. Μήτσιου Νικολάου\nΣύσταση επιτροπής Προσωρινής Παραλαβής έργου: «Ανάπλαση κοινόχρηστων χώρων στην περιοχή της Αγίας Παρασκευής» με ανάδοχο την ΑΚΡΑ ΜΕΛΕΤΗ ΔΟΜΗΣΗ Ο.Ε.


Νεκρός από αστυνομικά πυρά ηλικιωμένος που αρνήθηκε να φορέσει μάσκα σε κατάστημα! (video) - iRafina\nΝεκρός από αστυνομικά πυρά ηλικιωμένος που αρνήθηκε να φορέσει μάσκα σε κατάστημα! (video)\nΝεκρός έπεσε στον Καναδά ένας άνδρας 73 ετών, από πυρά της Αστυνομίας, λίγες ώρες αφότου ενεπλάκη σε περιστατικό μέσα σε παντοπωλείο, όπου, όταν του ζητήθηκε να φορέσει μάσκα εκείνος αρνήθηκε και επιτέθηκε σε υπάλληλο.\nΣύμφωνα με την αστυνομία της επαρχίας Οντάριο, την οποία επικαλέστηκε η δημόσια καναδική τηλεόραση, το δίκτυο CBC, ο ηλικιωμένος επιτέθηκε την Τετάρτη εναντίον υπαλλήλου του καταστήματος που απαίτησε να φορέσει μάσκα προστασίας, όπως ορίζει ο νόμος, εξαιτίας της πανδημίας του κορονοϊού.\nΌπως μεταδίδει το ΑΜΠΕ, ο άνδρας αρνήθηκε, σύμφωνα με μια υπάλληλο του καταστήματος, και τράπηκε σε φυγή μετά το συμβάν, το οποίο καταγράφηκε σε χωριό περίπου 200 χιλιόμετρα από το Τορόντο.\nΔείτε ακόμα: Η Αγία Σοφία και οι κόρες της, Πίστη, Ελπίδα, Αγάπη\nΠεριπολικό που τον καταδίωξε μπόρεσε να καταγράψει τον αριθμό κυκλοφορίας του αυτοκινήτου του προτού σταματήσει το κυνηγητό για να μη θέσει σε κίνδυνο τη ζωή άλλων πολιτών.\nΛίγη ώρα αφού έφθασαν στο σπίτι του άνδρα, δύο αστυνομικοί ενεπλάκησαν σε ανταλλαγή πυρών μαζί του, όπως ανέφερε η υπηρεσία εσωτερικών υποθέσεων της αστυνομίας του Οντάριο.\nΟ ηλικιωμένος υπέκυψε στα τραύματα που υπέστη λίγη ώρα μετά τη διακομιδή του στο νοσοκομείο. Τα στοιχεία του θύματος δεν έχουν δημοσιοποιηθεί.\nΔείτε ακόμα: Κορονοϊός: Με το «καλημέρα» 700 κρούσματα στα σχολεία\nΣτον τόπο του συμβάντος βρέθηκαν και κατασχέθηκαν «ένα ημιαυτόματο τουφέκι κι ένα πιστόλι», κατά την υπηρεσία εσωτερικών υποθέσεων, η οποία κατέσχεσε τα υπηρεσιακά όπλα των δύο αστυνομικών που ενεπλάκησαν.\nΑναμένεται να γίνει νεκροψία-νεκροτομή στο πτώμα του θύματος σήμερα.\nExpedition Happiness (Netflix): Γιατί στην ζωή όλοι κυνηγάμε την ευτυχία\nΣτοίχημα: Δυνατές οι επιθέσεις τους


Portnet - Οι άνθρωποι δεν είναι αριθμοί...\nΟι άνθρωποι δεν είναι αριθμοί...\nPrevious Article Ναγκόρνο – Καραμπάχ: Απλά μαθήματα πολεμικής οικονομίας.\nNext Article Τα SMS δεν μας προστατεύουν από την πανδημία!\nΑκούμε κάθε ημέρα για τους νεκρούς από τον κορωνοϊό: ανάλογα την ημέρα 30, 40, 50 απώλειες. Και όλοι μας, όπου και αν ζούμε σκεφτόμαστε πόσο θα αυξηθούν αυτά τα νούμερα. Ποιος είναι ο κίνδυνος για εμάς; Απειλούμαστε; Όλες αυτές οι σκέψεις είναι λογικές και ανθρώπινες. Όμως δεν μπορούν να τις κάνουν πλέον ούτε αυτοί που έφυγαν, ούτε οι οικογένειές τους. Αυτές οι οικογένειες δεν σκέφτονται τα ενθαρρυντικά νέα για τα εμβόλια: σκέφτονται τους αγαπημένους που έχασαν. Κάθε μέρα υπάρχουν 30, 40, 50 οικογένειες που πονούν και πενθούν. Περισσότερες ακόμα που φοβούνται για τους ανθρώπους τους που είναι στην εντατική.


Τάρτα με ντοματίνια και παρμεζάνα - Lady's Life\nBy dionisistzouganatos on 19/06/2017 Health & Fitness Μαγειρική\nΓια την πικάντικη σος ντομάτας: Σε ένα αντικολλητικό τηγάνι ζεσταίνω το ελαιόλαδο σε μέτρια φωτιά και σοτάρω το κρεμμύδι και το σκόρδο για 2 – 3 λεπτά, μέχρι να μαλακώσουν. Ρίχνω τις ντομάτες, την καυτερή πιπερίτσα, τη ζάχαρη, αλάτι και πιπέρι και ανακατεύω. Μαγειρεύω τη σάλτσα σε μέτρια φωτιά για 30 λεπτά, με σκεπασμένη κατσαρόλα, μέχρι να μελώσει. Προσέχω να μην σωθούν τα υγρά και, αν χρειαστεί, ρίχνω λίγο ζεστό νερό.\nΠολτοποιώ στη σάλτσα στο μπλέντερ (ή στο μούλτι) και προσθέτω την κρέμα γάλακτος. Συνεχίζω την πολτοποίηση, μέχρι να φτιάξω μια λεία, βελούδινη και πυκνή σάλτσα. Τη μεταφέρω σε μπολ, προσθέτω λίγη ρίγανη και λίγο θυμάρι, ανακατεύω, σκεπάζω το μπολ και το βάζω στο ψυγείο, μέχρι να ετοιμάσω την τάρτα.\nΓια τη γέμιση: Πλένω και σκουπίζω καλά τα ντοματίνια. Τα κόβω στη μέση, τα βάζω σε ένα μεγάλο μπολ και προσθέτω το μετρημένο θυμάρι, τη μετρημένη ρίγανη, αλάτι και πιπέρι. Ανακατεύω καλά και απλώνω τα κομμάτια σε απορροφητικό χαρτί κουζίνας, με το κομμένο μέρος προς τα κάτω. Τα αφήνω εκεί για 30 λεπτά, για να βγάλουν τα υγρά τους.\nΠροθερμαίνω το φούρνο στους 220°C.\nΛαδώνω καλά μια φόρμα για τάρτες (ή ένα ρηχό, στρογγυλό ταψάκι), διαμέτρου 28 εκ. και αραδιάζω εκεί όλα τα κομμένα ντοματίνια, κολλητά το ένα στο άλλο, με την κομμένη πλευρά προς τα πάνω. Σκορπίζω από πάνω την κάππαρη, τις ψιλοκομμένες λιαστές ντομάτες και τα φρέσκα φυλλαράκια της ρίγανης (αν τα χρησιμοποιήσω –δεν είναι απαραίτητο, αφού έχω ήδη μαρινάρει τα ντοματίνια σε ξερή ρίγανη, απλώς με τη φρέσκια τονίζω ακόμη περισσότερο το άρωμα). Περιχύνω με το ελαιόλαδο και σκορπίζω την τριμμένη παρμεζάνα (ή τη γραβιέρα).\nΓια την τάρτα: Σε μια αλευρωμένη επιφάνεια ανοίγω τη ζύμη σε φύλλο με διάμετρο λίγο μεγαλύτερη από τη φόρμα. Αν χρησιμοποιήσω έτοιμο φύλλο σφολιάτας, το τραβάω προσεκτικά με τα δάχτυλά μου, μέχρι να απλώσει και να ξεπεράσει το μέγεθος της φόρμας.\nΜε το φύλλο σφολιάτας, σκεπάζω τη γέμιση, φέρνοντας τις άκρες του προς τα μέσα και στριμώχνοντάς τις στα τοιχώματα για να σφραγίσω τη γέμιση. Με ένα πιρούνι τρυπάω σε μερικά σημεία το φύλλο και ψήνω την τάρτα για 10 λεπτά. Στη συνέχεια χαμηλώνω τη θερμοκρασία στους 180°C και συνεχίζω το ψήσιμο για άλλα 35 λεπτά περίπου, μέχρι η ζύμη να ροδίσει.\nΑφήνω την τάρτα να κρυώσει καλά και την αναποδογυρίζω προσεκτικά σε μια πιατέλα.\nΜε το εργαλείο που ξεφλουδίζω τις πατάτες, κόβω το ενιαίο κομμάτι παρμεζάνας (ή γραβιέρας) σε λεπτές «φλούδες» και τις σκορπίζω στην επιφάνεια της τάρτας. Πασπαλίζω με λίγη ρίγανη (ή θυμάρι) και τη σερβίρω, συνοδεύοντας με την πικάντικη σος ντομάτας (προαιρετικά) ή με μια ντοματοσαλάτα.


Το ΤΕΦΑΑ του ΑΠΘ συντονιστής σε Ευρωπαϊκό Πρόγραμμα Προπονητών | goTHESS.gr Top\nΠερισσότεροι/ες από 40 φοιτητές/τριες του Τμήματος Επιστήμης Φυσικής Αγωγής και Αθλητισμού του ΑΠΘ καθώς και 150 εν ενεργεία προπονητές και φοιτητές/τριες από 5 χώρες της Ευρωπαϊκής Ένωσης παρακολούθησαν και αξιολόγησαν το εκπαιδευτικό υλικό του Προγράμματος.\nΑπό την αξιολόγηση προέκυψε ότι όλοι οι συμμετέχοντες αναγνώρισαν τον ρόλο και τη σημασία της εκπαίδευσης πάνω σε θέματα ακεραιότητας στον αθλητισμό.\nΕπιπλέον, μετά το τέλος του Προγράμματος, άλλαξαν οι αντιλήψεις και οι στάσεις των συμμετεχόντων για την ακεραιότητα στον αθλητισμό. Τα δεδομένα έδειξαν ότι οι πιο συνηθισμένες δραστηριότητες διαφθοράς είναι το ντόπινγκ, τα στημένα παιχνίδια, η δωροδοκία, η χειραγώγηση του σκορ του αγώνα, η νοθεία σε ψηφοφορίες, η κατάχρηση εξουσίας σε συλλόγους και ομοσπονδίες και η υπεξαίρεση χρημάτων. Η μηδενική ανοχή στη διαφθορά, η ενθάρρυνση της αναφοράς παρατυπιών στον αθλητισμό (whistleblowing) και η εκπαίδευση στη διαφάνεια προτάθηκαν ως οι πιο αποτελεσματικές στρατηγικές για τη διατήρηση και την ενίσχυση της ακεραιότητας στον αθλητισμό.


Mήπως εχεις πρόβλημα διαχείρισης θυμού;\nMήπως εχεις πρόβλημα διαχείρισης θυμού; Mήπως εχεις πρόβλημα διαχείρισης θυμού;\nΑν ο θυμός σου ξεφεύγει από τον έλεγχό σου, τότε πρέπει να ζητήσεις βοήθεια\nO λόγος που μπορεί να είσαι θυμωμένη ποικίλλει. Αν μονίμως δεν μπορείς να ελέγξεις τα νεύρα σου, τότε η αιτία είναι βαθύτερη και συνήθως σχετίζεται με το ότι δεν μπορείς να διαχειριστείς την πιεστική καθημερινότητά σου.\nΠώς θα καταλάβεις αν ο θυμός σου δεν είναι φυσιολογικός;\nΕπηρεάζει τις σχέσεις και την κοινωνική σου ζωή\nΝιώθεις ότι πρέπει να κρύψεις ή να κρατήσεις τον θυμό σου .\nΕστιάζεις συνέχεια στα αρνητικά.\nΝιώθεις συνεχώς ανυπόμονη και εχθρική\nΑδυνατείς να ελέγξεις τον θυμό σου\nΟ ίδιος ο θυμός δεν αποτελεί ψυχική διαταραχή, οπότε δεν υπάρχει καθορισμένη διάγνωση για το πρόβλημα διαχείρισης θυμού. Ωστόσο περισσότερες από 32 ψυχικές διαταραχές - όπως οριακή διαταραχή προσωπικότητας και διαλείπουσα εκρηκτική διαταραχή - περιλαμβάνουν τον θυμό ως σύμπτωμα. Είναι πιθανό το πρόβλημα του θυμού να προκαλείται από μια υποκείμενη ψυχική διαταραχή.\nΤι μπορεί να συμβεί εάν δεν αντιμετωπιστεί το πρόβλημα σου\nΘα μπορούσε μια μέρα να κλιμακωθεί, σε σημείο όπου θα κάνεις κάτι ακραίο και λυπηρό. Η βία είναι ένα πιθανό αποτέλεσμα.\nΕάν υποψιάζεσαι ότι έχεις πρόβλημα διαχείρισης θυμού, είναι σημαντικό να ζητήσεις επαγγελματική βοήθεια.\nΠώς μπορείς να διαχειριστείς τον θυμό σου στο σπίτι;\nΑυτές περιλαμβάνουν τη βαθιά αναπνοή και τη χαλάρωση του μυαλού. Όταν προσπαθείς να χαλαρώσεις, ανάπνευσε βαθιά μέσα από τους πνεύμονές σου, είσπνευσε και έκπνευσε αργά, με ελεγχόμενο τρόπο. Επανάλαβε μια ήρεμη λέξη ή φράση, όπως "χαλάρωσε".\nΗ αλλαγή του τρόπου που σκέφτεσαι, μπορεί να αλλάξει τον τρόπο που εκφράζεις τον θυμό σου. Όταν νιώθεις θυμωμένη, είναι εύκολο να σκεφτείς κάτι αρνητικό. Είναι όμως σημαντικό να εστιάσεις στα θετικά και όχι στις αρνητικές σκέψεις.\nΟ θυμός μπορεί να προκληθεί από σοβαρά προβλήματα. Να θυμάσαι όμως πως ο θυμός δεν θα σε βοηθήσει να λύσεις το πρόβλημα.\nΌταν οι άνθρωποι αισθάνονται θυμωμένοι, τείνουν να καταλήγουν σε συμπεράσματα, τα οποία μπορεί να είναι ανακριβή. Γι΄αυτό, να ακούς τον άλλο και να συζητάς μαζί του. Μην βιαστείς να θυμώσεις. Πάλι δεν θα οδηγήσει πουθενά.\nΟ θυμός δεν χρειάζεται να σε εμποδίσει από το να ζήσεις μια ευτυχισμένη ζωή. Εάν αντιμετωπίζεις υπερβολικό θυμό, ένας ειδικό που θα σε βοηθήσει να βρεις λύσεις.\nπώς να αντιμετωπίσεις τον θυμό σου\nπώς να χειριστείς τον θυμό σου\nτι να κάνεις αν είσαι θυμωμένη\nασκήσεις διαχείρισης θυμού


Villa Micika από 76€. Ξενοδοχεία σε Ντουμπρόβνικ - KAYAK\n+385 2043 7332\nΠάροχος για το Villa Micika\nΣχετικά με την τοποθεσία Villa Micika\nΑυτό το κατάλυμα (Villa Micika, Ντουμπρόβνικ) βρίσκεται στην καρδιά της πόλης, 5 λεπτά με τα πόδια από: Poluotok Lapad και Παραλία Lapad. Οι επισκέπτες μπορούν να απολαύσουν παροχές, όπως ασύρματη πρόσβαση στο ίντερνετ και λεωφορειάκι για μεταφορά από και προς το αεροδρόμιο.\nΦωτογραφίες από το Villa Micika\nΟι πιο πρόσφατες προσφορές για το Villa Micika\nΠαροχές στο Villa Micika\nMata Vodopica 10, Dubrovnik 20000\nLuka Gruz1 χλμ\nGruz Open Market1.1 χλμ\nCopacabana Beach1.2 χλμ\nGradska vrata od Pila3 χλμ\nTvrđava Bokar3 χλμ\nTvrdava Minceta3.1 χλμ\nLarge Onofrio's Fountain3.1 χλμ\nFranjevački samostan3.1 χλμ\nWar Photo Limited3.2 χλμ\nWalls of Dubrovnik3.2 χλμ\nVilla Micika: Συχνές ερωτήσεις\nΠού βρίσκεται το Villa Micika;\nΤο Villa Micika βρίσκεται στη διεύθυνση Mata Vodopica 10, 3,3 χλμ. από το κέντρο της πόλης Ντουμπρόβνικ. Το κοντινότερο αξιοθέατο στο Villa Micika είναι: Luka Gruz.\nΠότε είναι το check-in και το check-out στο Villa Micika;\nΣτο Villa Micika, το check-in γίνεται στις 13:00 και το check-out στις 12:00.\nΠροσφέρει το Villa Micika δωρεάν Wi-Fi;\nΝαι, το Villa Micika προσφέρει δωρεάν Wi-Fi.\nΠόσο απέχει το Villa Micika από το αεροδρόμιο;\nΤο Villa Micika απέχει 19 χλμ. από το Ντουμπρόβνικ Dubrovnik. Το Villa Micika απέχει 59,9 χλμ. από το Tivat.\nΜπορώ να φέρω το κατοικίδιό μου στο Villa Micika;\nΝαι, το Villa Micika δέχεται κατοικίδια.\nΠώς βρίσκει η KAYAK τόσο καλές προσφορές για το Villa Micika;\nΗ KAYAK ψάχνει στο διαδίκτυο για όλες τις διαθέσιμες προσφορές δωματίων του Villa Micika στην πόλη Ντουμπρόβνικ και σας δίνει τη δυνατότητα να τις συγκρίνετε για να βρείτε την καλύτερη τιμή για τη διαμονή σας. Πολλές διαφορετικές ταξιδιωτικές ιστοσελίδες θα προσφέρουν εκπτώσεις ή προσφορές σε διαφορετικές περιόδους για δωμάτια στο Villa Micika και η KAYAK θα σας προσφέρει τιμές από μια ευρεία επιλογή ταξιδιωτικών ιστοσελίδων. Αυτό σημαίνει ότι μπορείτε πάντα να βρείτε μια εξαιρετική προσφορά για το Villa Micika.\nVilla Filaus9.4 Εξαιρετικό (175 κριτικές)0,05 χλμΕξωτερική πισίνα, Δωρεάν Wi-Fi, Δωρεάν πάρκινγκ+160€\nHotel Aquarius8.3 Εξαιρετικό (244 κριτικές)0,06 χλμΕξωτερική πισίνα, Εστιατόριο, Μπαρ/Σαλόνι+134€\nHotel Zagreb0,12 χλμΕστιατόριο, Μπαρ/Σαλόνι, Υπηρεσία δωματίου+88€\nGrand Hotel Park8 Εξαιρετικό (1.076 κριτικές)0,13 χλμΕξωτερική πισίνα, Εσωτερική πισίνα, μπροστά στην παραλία+141€\nHotel Dubrovnik8.2 Εξαιρετικό (630 κριτικές)0,17 χλμΠαραθαλάσσιο, Εστιατόριο, Μπαρ/Σαλόνι+114€\nΑναζητήστε εκπτώσεις για το Villa Micika στο Ντουμπρόβνικ με την KAYAK. Αναζητήστε τη φθηνότερη προσφορά ξενοδοχείου για το Villa Micika στο Ντουμπρόβνικ. Η KAYAK ψάχνει σε εκατοντάδες ταξιδιωτικές ιστοσελίδες για να σας βοηθήσει να βρείτε και να κάνετε κράτηση στο Villa Micika με την προσφορά που σας ταιριάζει καλύτερα. από 76€/βράδυ (οι πιο πρόσφατες τιμές για το ξενοδοχείο).


Στέλλα Μπίζιου: Για να είναι η Ελλάδα πραγματικά ανεξάρτητη, πρέπει να γίνει οικονομικά ισχυρή. – Elassonanews.gr\nΣτέλλα Μπίζιου: Για να είναι η Ελλάδα πραγματικά ανεξάρτητη, πρέπει να γίνει οικονομικά ισχυρή.\n23 Οκτωβρίου 2019 20:21 23 Οκτωβρίου 2019 334\n«Για να μας εμπιστευθούν οι επενδυτές έχει έρθει η ώρα να δημιουργήσουμε επιτέλους ένα θεσμικό περιβάλλον φιλικό προς την επένδυση και το επιχειρείν. Ένα περιβάλλον σταθερό και αξιόπιστο που θα προσφέρει ασφάλεια και σιγουριά σε αυτόν που θα αποφασίσει να επενδύσει τα κεφάλαιά του στην Ελλάδα. Και αυτό ακριβώς το φιλοεπενδυτικό περιβάλλον εξασφαλίζει το νομοσχέδιο της κυβέρνησης που συζητάμε σήμερα, έχοντας στο μυαλό μας έναν ζωτικό στόχο. Αυτές οι επενδύσεις που έχουν ήδη αρχίσει να έρχονται, να δημιουργήσουν νέες, καλύτερες δουλειές και πραγματική ευημερία για όλους».\nΤα παραπάνω τόνισε μιλώντας στη Βουλή κατά τη διάρκεια της συζήτησης του Σ/Ν «Επενδύω στην Ελλάδα» του υπουργείου Ανάπτυξης και Επενδύσεων, η βουλευτής Λάρισας της ΝΔ κα Στέλλα Μπίζιου, αναλύοντας τους λόγους για τους οποίους το συγκεκριμένο νομοσχέδιο είναι ανάγκη να γίνει νόμος του κράτους.\n«Πάγιο αίτημα του κάθε ελεύθερου επαγγελματία και του επιχειρηματία ήταν πάντα η απλούστευση των διαδικασιών στις συναλλαγές του με το κράτος. Αυτό ακριβώς το πετυχαίνουμε συγκεκριμένα, μέσω του εκτεταμένου περιορισμού των πράξεων και στοιχείων που απαιτούν έλεγχο νομιμότητας, μέσω της αυτοματοποιημένης καταχώρισης που πλέον θα πραγματοποιείται ηλεκτρονικά από τους ίδιους τους υπόχρεους, μέσω της Διεύρυνσης των Υπηρεσιών ΓΕΜΗ με την παραχώρηση αρμοδιοτήτων στους συμβολαιογράφους. Με τις προτεινόμενες διατάξεις μειώνεται δραστικά η γραφειοκρατία με την ενοποίηση της διαδικασίας ελέγχου νομιμότητας και καταχώρισης πράξεων εντός ενός αυστηρού χρονικού πλαισίου από το ΓΕΜΗ. Καταργούνται επίσης, οι αρμοδιότητες των Διευθύνσεων Ανάπτυξης. Ο υπόχρεος αναλαμβάνει την ευθύνη για την αλήθεια και τη νομιμότητα των στοιχείων που καταχωρεί.\nΜε αυτές τις διατάξεις η κυβέρνηση θέλει να οικοδομήσει σχέσεις εμπιστοσύνης με τον κόσμο της επιχειρηματικότητας, την Ελλάδα που ξυπνάει νωρίς. Να καλλιεργήσει μία κουλτούρα επαγγελματικής ηθικής και προσωπικής ευθύνης. Ο επιχειρηματίας να πάψει να αντιμετωπίζεται ως «ύποπτος», αλλά να επιβραβεύεται η προσπάθεια και ο κόπος του», τόνισε η Λαρισαία βουλευτής.\n«Έχοντας προσωπική εμπειρία, προερχόμενη από μια οικογένεια που βιοπορίζεται από την επιχειρηματικότητα και την παραγωγή, γνωρίζω την αξία των αλλαγών που συζητάμε σήμερα. Μετά από μια δεκαετία κρίσης και μνημονίων, όλοι συμφωνούμε, ακόμη και οι μεγαλύτεροι πολέμιοι της ιδιωτικής πρωτοβουλίας μέσα σε αυτήν την αίθουσα, ότι οι επενδύσεις είναι ο μόνος τρόπος για να πετύχουμε τον στόχο της ανάπτυξης και της ευημερίας για όλες τις Ελληνίδες και όλους τους Έλληνες. Όσες διαφωνίες και αν μας χωρίζουν κύριοι συνάδελφοι της αντιπολίτευσης, είμαι βέβαιη, πως σε ένα σημείο συμφωνούμε όλοι: Για να είναι η Ελλάδα πραγματικά ανεξάρτητη, πρέπει να γίνει οικονομικά ισχυρή», κατέληξε στην ομιλία της η κα Μπίζιου.\nΔείτε εδώ την ομιλία μου στο Κοινοβούλιο:\nPrevious ArticleΡωμαϊκής εποχής το εύρημα στη ΔολίχηNext ArticleΙκανοποίηση για τη νέα διάταξη καυσοξύλων στο Λιβάδι


Από τον γλωσσικό σεξισμό στην έμφυλη βία | Η Εφημερίδα των Συντακτών\nΕΝΤΥΠΗ ΕΚΔΟΣΗ 02.02.2020, 16:58\nΑπό τον γλωσσικό σεξισμό στην έμφυλη βία\nΤο 1929, η Αγνή Ρουσσοπούλου, με εξαιρετικές σπουδές σε Ελλάδα, Γαλλία και Αγγλία, διεκδίκησε τη θέση εισηγήτριας στο ΣτΕ. Αποκλείστηκε, όμως, λόγω φύλου.\nΣχεδόν έναν αιώνα μετά η Αικατερίνη Σακελλαροπούλου εξελέγη πρώτη γυναίκα Πρόεδρος της Δημοκρατίας. Παρά τον συμβολισμό της εκλογής, η οικουμενικότητα της γυναικείας υποτέλειας αναδείχτηκε για άλλη μία φορά μέσω της γλώσσας. Διότι οι μιντιακοί πανηγυρισμοί για κάτι που θα έπρεπε να είναι αυτονόητο εν έτει 2020 σε ένα προοδευτικό κράτος του δυτικού κόσμου είναι τουλάχιστον θλιβεροί. Κι όμως, η ανισότιμη αντιμετώπιση των γυναικών στον χώρο των γλωσσικών αναπαραστάσεων και η εξωτερική αποτύπωση της εσωτερικευμένης ενοχής τού να προχωράς πέραν των (συνηθισμένων) ορίων ως γυναίκα δεν καθιστούν μια τέτοια «αναρρίχηση» αυτονόητη. Ετσι, συνεχίζουμε να χύνουμε μελάνι για κατακτήσεις και αποκλεισμούς που ανάγονται στο φύλο, δεδομένου πως στο δυτικό πολιτισμικό πλαίσιο η γυναίκα -ως υποκείμενο- συγκροτήθηκε ως ελλειμματική εκδοχή του ανδρικού υποκειμένου.\nΚαι αυτό δεν είναι παρά μόνο η μία όψη της υποτίμησης της γυναικείας ετερότητας. Ο δρόμος από τον γλωσσικό σεξισμό στην έμφυλη βία δεν είναι τόσο μακρύς. Τα έμφυλα στερεότυπα οικοδομούν σταδιακά ένα σύμπαν σεξισμού όπου η βία κατά των γυναικών ή ο αποκλεισμός τους κανονικοποιείται. Εστω και ασυνείδητα.\nΓια τα «έμφυλα στερεότυπα που αποτελούν διαχρονικά τροχοπέδη για την εξάλειψη των διακρίσεων σε βάρος των γυναικών» μίλησε ο Βασίλης Γκέρτσος, πάρεδρος του Συμβουλίου της Επικρατείας, στην ανοιχτή εκδήλωση του Ιδρύματος Θεμιστοκλή και Δημήτρη Τσάτσου (Κέντρο Ευρωπαϊκού Συνταγματικού Δικαίου) για την έμφυλη βία.\nΣε πολλές χώρες του κόσμου η βία κατά των γυναικών δεν εκλαμβάνεται καν ως έγκλημα, ενώ στη γλώσσα πολλών λαών υπάρχουν φράσεις που κανονικοποιούν την έμφυλη βία.\nΓια τον Φουκό η κατάληψη ενός λεκτικού πεδίου αποτελεί μία μορφή άσκησης εξουσίας. Η νομιμοποίηση και η παγίωση των κοινωνικών διακρίσεων σε βάρος του γυναικείου φύλου έχουν επιτευχθεί, δηλαδή, χάρη στον «ρόλο της γλώσσας». Οποιος ελέγχει τη γλώσσα αποκτά και τον έλεγχο της κοινωνικής πραγματικότητας, η οποία έχει κατασκευαστεί -επίσης- μέσα από τον λόγο.\nOι έννοιες των λέξεων -βάσει της θεωρίας της Spender- καθορίστηκαν, μέσα στον χώρο και τον χρόνο, από τα άτομα που κατείχαν θέσεις εξουσίας ή την ίδια την εξουσία, δηλαδή από άντρες. Ετσι, οι κανόνες, οι νόρμες και οι απαγορεύσεις διαμορφώθηκαν από το «ισχυρό φύλο». Ο κυρίαρχος λόγος -ο περίφημος ηγεμονικός λόγος- είναι συνεπώς γένους αρσενικού, με αποτέλεσμα ο λόγος των γυναικών να χαρακτηρίζεται διαχρονικά ως συναισθηματικός ή ακόμα υστερικός.\nΗ εξουσία της γλώσσας και το φύλο ως κοινωνική κατασκευή\nΑν όμως το φύλο είναι κοινωνική κατασκευή -όπως υποστηρίζει η Τζούντιθ Μπάτλερ-, τότε ποια είναι η πολιτική σημασία των γεννητικών οργάνων; Σε τι βαθμό κατασκευάζονται τελικά οι συμπεριφορές των έμφυλων υποκειμένων και κατά πόσο οι βιολογικές διαφορές μπορούν να συντηρήσουν την ανισότητα;\nΑραγε η ιστορική καθολικότητα της καταπίεσης του γυναικείου φύλου καταρρίπτει τη θεωρία της για τις έμφυλες ταυτότητες και την αποδόμηση του βιολογικού φύλου;\nΓια την Τζούντιθ Μπάτλερ το υποκείμενο ζει σε έναν κόσμο όπου υιοθετεί μια σειρά από νόρμες και απαγορεύσεις που διαμορφώνουν τον τρόπο που υπάρχει, που φέρεται και εκφράζεται. Οι έμφυλες ταυτότητες δημιουργούνται δηλαδή από έμφυλες εκφράσεις. Η εικόνα που αποκτά, συνεπώς, για τον εαυτό του, τη σεξουαλικότητά του, το ηθικό και το ανήθικο είναι κατασκευασμένη. Το ίδιο το φύλο δεν είναι, λοιπόν, παρά μια κοινωνική κατασκευή.\nΑυτό όμως δεν σημαίνει πως οι βιολογικές διαφορές δεν είναι ένας από τους παράγοντες που οδηγούν στη συγκρότηση της ταυτότητας του φύλου.\nΑκόμα και αν το φύλο –κοινωνικό και βιολογικό– είναι αποτέλεσμα επαναλαμβανόμενων κανονιστικών πρακτικών, η έμφυλη βία είναι κάτι υπαρκτό. Και η ιστορικά διαπιστωμένη ανισότητα στις σχέσεις κοινωνικής ισχύος μεταξύ θηλέων και αρρένων είναι ο πυρήνας της έμφυλης βίας στα πέντε σημεία του ορίζοντα.\nΟι εκφράσεις έμφυλης βίας ποικίλλουν, ωστόσο, ανάλογα με τη θρησκευτική, πολιτισμική, πολιτική και τεχνολογική πραγματικότητα της κάθε χώρας. Τα τελευταία χρόνια το προσφυγικό έφερε στη γειτονιά μας νέου τύπου κρούσματα βίας με θύματα κατά κύριο λόγο τις αιτούσες άσυλο.\nΟ γλωσσικός σεξισμός -ο οποίος μπορεί να αποτυπωθεί ακόμα και σε σεξιστικούς (ρατσιστικούς) αστεϊσμούς- είναι κοιτίδα των έμφυλων διακρίσεων από τη στιγμή που η αστειοποίηση οδηγεί σταδιακά σε κανονικοποίηση και κοινωνική νομιμοποίηση της υποτίμησης και των διακρίσεων. Και αυτό είναι τόσο κοινωνικό φαινόμενο όσο και πολιτικό. Το κίνημα «Ni una menos» (Ούτε μία λιγότερη), που ξεκίνησε στη Λατινική Αμερική βγάζοντας εκατομμύρια γυναίκες στον δρόμο, δεν εξέθεσε μόνο τη σεξουαλική παρενόχληση στο εργασιακό πεδίο όπως το #MeΤoo, αλλά μετεξελίχθηκε και σε μια κριτική του καπιταλισμού αναδεικνύοντας τη σημαντικότητα της αλληλεγγύης όταν οι ζωές μιας κατηγορίας ανθρώπων πλήττονται από βία, χρέος, καταστολή.\nΜε άλλα λόγια, όλα μοιάζουν να αρχίζουν και να τελειώνουν στη γλωσσική διεπίδραση σε κάθε πεδίο ή κοινωνία… Εκεί όπου η εξουσία της γλώσσας μετασχηματίζει κοινωνικο-πολιτισμικά στερεότυπα της θηλυκότητας και της αρρενωπότητας. Από το «φαινόμενο της γυάλινης οροφής», δηλαδή τη δυσκολία αναρρίχησης των γυναικών στην κορυφή κάποιων επαγγελμάτων, μέχρι τις γυναικοκτονίες. Η γλώσσα μπορεί να νομιμοποιήσει τόσο την αδικία όσο και τον φόνο.\nΝΗΣΙΔΕΣ 19.07.2020, 21:04\nΚορονοϊός και σεξισμός\nΟ δήμαρχος της Οσάκα προέτρεψε τους άνδρες να κάνουν οι ίδιοι τα ψώνια για το νοικοκυριό τους, όχι γιατί έκανε ένα βήμα για την ισότητα των φύλων αλλά γιατί οι άνδρες, σε αντίθεση με τις γυναίκες που...\nΝΗΣΙΔΕΣ 24.05.2020, 16:14\nΤο βιβλίο «Μια ελπίδα πιο δυνατή απ' τη θάλασσα» αφηγείται την περιπετειώδη ζωή της Σύριας Ντουάα αλ Ζάμιλ που είδε τον κόσμο της να ανατρέπεται το 2011, όταν ξέσπασε ο σκληρός εμφύλιος πόλεμος στην πατρίδα...\nΝΗΣΙΔΕΣ 09.02.2020, 15:50\nΕνα ταξίδι στην Καβάλα με τη Μάρω Δούκα. Καλεσμένες του ΔΗΠΕΘΕ, του Δημοτικού Ωδείου και της Δημοτικής βιβλιοθήκης για να παρουσιάσουμε το καινούργιο βιβλίο της Μ. Δούκα «Πύλη Εισόδου».


Η τεχνητή νοημοσύνη ξεπέρασε τους 20 κορυφαίους δικηγόρους -\n10 Νοεμβρίου 2018 10 Νοεμβρίου 2018 Χάρης Αθανασίου\t0 Σχόλια\tνομική, Τεχνητή νοημοσύνη, τεχνολογία\nΣε μια μελέτη ορόσημο, 20 κορυφαίοι αμερικανικοί εταιρικοί δικηγόροι με δεκαετίες εμπειρίας στο εταιρικό δίκαιο και την αναθεώρηση των συμβάσεων τέθηκαν αντιμέτωποι με ένα εξειδικευμένο AI που ονομάζεται LawGeex AI. Το καθήκον τους ήταν να εντοπίσουν ελαττώματα σε πέντε συμφωνίες μη αποκάλυψης πληροφοριών (NDA), οι οποίες αποτελούν συμβατική βάση για τις περισσότερες εμπορικές συμφωνίες, για να δούμε ποιος θα μπορούσε να εντοπίσει τα ελαττώματα με τη μεγαλύτερη ταχύτητα και ακρίβεια. Τα ελαττώματα στα κοινά έγγραφα δημιουργήθηκαν από μια ανεξάρτητη ομάδα εμπειρογνωμόνων, συμπεριλαμβανομένων των καθηγητών νομικής από το Duke της UCLA και ενός ανώτερου συνεργάτη από μια κορυφαία εταιρία.\nΠοιος κέρδισε αυτή την επική μάχη του ανθρώπου εναντίον της μηχανής; Λυπάμαι, οπαδοί των ανθρώπων,νικητές ήταν τα bots. Το LawGeex AI πέτυχε “ένα μέσο ποσοστό 94% ακρίβειας, υψηλότερο από τους δικηγόρους, οι οποίοι πέτυχαν ένα μέσο ποσοστό 85% και χρειάστηκε κατά μέσο όρο 92 λεπτά για να ολοκληρώσουν το πρόβλημα της NDA, σε σύγκριση με 26 δευτερόλεπτα για το LawGeex AI.\nΕκείνοι που ηττήθηκαν από το AI είναι 20 Αμερικανοί εκπαιδευμένοι εταιρικοί δικηγόροι με νομική και συμβουλευτική εμπειρία με εμπειρία σε εταιρείες όπως η Goldman Sachs και η Cisco και παγκόσμιες δικηγορικές εταιρείες όπως οι Alston & Bird και K & L Gates.\nΩστόσο, για αυτούς τους ηττημένους δικηγόρους δεν υπήρξε σχεδόν καμία συζήτηση για την “άνοδο των μηχανών” ούτε για το φόβο ότι η τεχνητή νοημοσύνη θα πάρει τις δουλειές τους. Ορισμένοι από αυτούς εξέφρασαν αμφιβολίες κατά πόσο το επάγγελμά τους θα μπορούσε να εμπιστευτεί πλήρως την αυτοματοποίηση για να παράγει εξειδικευμένες νομικές αποφάσεις.\nΟι περισσότεροι από τους συμμετέχοντες τόνισαν ότι οι συμβάσεις υψηλού όγκου και χαμηλού κινδύνου κατέλαβαν μεγάλο μέρος του χρόνου τους και θεώρησαν ότι εναπόκειτο στους δικηγόρους να αυτοματοποιούν την εργασία όταν και όπου είναι δυνατόν. Ένας συμμετέχων, ο Justin Brown, τόνισε ότι οι άνθρωποι πρέπει να χρησιμοποιούν τη νέα τεχνολογία παράλληλα με τα νομικά ένστικτά τους: “Είτε εργάζεσαι μόνος είτε μόνη η τεχνητή νοημοσύνη είναι κατώτερο από τον συνδυασμό και των δύο.”\nΈνας άλλος συμμετέχων, ο Grant Gulovsen, είπε: “Η συμμετοχή σε αυτό το πείραμα άνοιξε πραγματικά τα μάτια μου για το πόσο γελοίο είναι για τους δικηγόρους να ξοδεύουν το χρόνο τους (καθώς και τα χρήματα των πελατών τους) δημιουργώντας ή αναθεωρώντας έγγραφα όπως τα NDA, τα οποία είναι τόσο θεμελιωδώς παρόμοια μεταξύ τους. Αυτόματη διαδικασία θα απελευθέρωνε τους εξειδικευμένους δικηγόρους να ξοδεύουν το χρόνο τους σε εργασίες υψηλότερου επιπέδου”.\nΑυτές οι απαντήσεις έρχονται σε αντίθεση με μεγάλο μέρος των σχολίων σχετικά με τη διατάραξη των υφιστάμενων θέσεων εργασίας. Ναι, τα ρομπότ πρόκειται να αλλάξουν τα πράγματα σημαντικά σε πολλές βιομηχανίες, και αυτό θα είναι μια μετάβαση για ορισμένους εργαζόμενους. Αλλά το γεγονός παραμένει ότι, η τεχνητή νοημοσύνη θα καταλήξει τελικά να κάνει τα πιο βαρετά μέρη του έργου μας. Το να γίνονται τα πράγματα πιο αποτελεσματικά μπορεί μόνο να ωφελήσει τους καταναλωτές, αλλά είναι καλό και για τους εξειδικευμένους και φιλόδοξους εργαζόμενους.\nΕάν ένας υπολογιστής μπορεί να επιτύχει τα επαναλαμβανόμενα μέρη που απορροφούν το πνεύμα σε πολλές θέσεων εργασίας, αυτό θα απελευθερώσει το ανθρώπινο ταλέντο για να εργαστεί σε πιο πολύπλοκα και δημιουργικά προβλήματα. Η άνοδος των ρομπότ μπορεί να κάνει την δουλειά σας πιο ικανοποιητική και διασκεδαστική!\nΠηγές : Inc.com , Hacker Noon\n← 5 must read βιβλία για όποιον θέλει να ασχοληθεί με την επιχειρηματικότητα\nΟ Steve Jobs περίμενε πάντα στην ουρά της καφετέριας του Campus της Apple! →\n19 Αυγούστου 2020 19 Αυγούστου 2020 Business Review\t0\n5 Νοεμβρίου 2018 4 Νοεμβρίου 2018 Βασίλης Ανδριανόπουλος\t0